
专诪讘"谉

讜讛讗 讚讗诪专讬谞谉 讛讻讗 讘讛讜诇讱 注诇 诪砖注谞转讜 讚讘注讬谞谉 讗讜诪讚谞讗. 诪砖诪注 讚讜拽讗 诪砖讜诐 讚讗诪专 诪讞讜诇讬 讝讛 讛讗 砖"诪 讚谞转讬拽 诪讞讜诇讬 讗诇 讞讜诇讬 诪转谞转讜 诪转谞讛 讜诇讗 讘注讬 讗讜诪讚谞讗 讻讬讜谉 砖诇讗 注诪讚 讜讛诇讱 讘诇讗 诪砖注谞转 讚讗讬 诇讗 转讬诪讗 讛讻讬 讗诇讗 诪转谞讬' 诇专讘 讛讜谞讗 诇诪讛 诇讬 诇诪讬转谞讬 讗诐 诪转讬 诪讞讜诇讬 讝讛 讗驻讬诇讜 讻诇 砖"诪 砖讗诪专 转谞讜 讙讟 诇讗砖转讬 讻讱 讛讜讗 谞讚讜谉 讗诇讗 砖"诪 讚讜拽讗 诪砖讜诐 讚驻专讬砖 诪讞讜诇讬 讝讛. 讗讘诇 讗诐 诪转讬 住转诐 诇讗 讘注讬 讗讜诪讚谞讗. 讜讻谉 谞专讗讬谉 讚讘专讬 专"讞 讜专砖"讬 讝"诇.
讗讘诇 专"讛 讝"诇 住讜讘专 讚讻诇 砖"诪 讘注讬 讗讜诪讚谞讗 讘讬谉 诇注谞讬谉 诪转谞讛 讘讬谉 诇注谞讬谉 讛讙讟 讘砖讗诪专 讗诐 诪转讬 讜讗驻讬诇讜 诇讗 讗诪专 诪讞讜诇讬 讝讛 讜诇讚讘专讬讜 拽砖讛 讚讛讗 诪转谞讬' 拽转谞讬 专讬砖讗 转诇转 讝讛 讙讬讟讱 讗诐 诪转讬 讜讝讛 讙讬讟讱 诪讞讜诇讬 讝讛 讜讝讛 讙讬讟讱 诇讗讞专 诪讬转讛 讜拽转谞讬 讚诇讗 讗诪专 讻诇讜诐 讜讛讚专 诪驻专砖 转专转讬 诪讬谞讬讬讛讜 讘诪讛讬讜诐 讻讚拽转谞讬 诪讛讬讜诐 讗诐 诪转讬 讛专讬 讝讛 讙讟 讜诪讛讬讜诐 讜诇讗讞专 诪讬转讛 讙讟 讜讗讬谞讜 讙讟. 讜讛讚专 诪驻专砖 讚讞讜诇讬 讝讛 讘诪讛讬讜诐 讚讗讜诪讚讬谉 讗讜转讜 讚讗诇诪讗 诇讬讻讗 诇诪讬诪专 讗讜诪讚 讗诇讗 讘诪讞讜诇讬 讝讛 诇专讘 讛讜谞讗 讘讬谉 讘讙讟 讘讬谉 讘诪转谞讛 讜诇专讘讗 讜专讘讛 讘诪转谞讛 讜讚讘专讬 专讘讬谞讜 讝"诇 讘讻讗谉 诪转诪讬讛讬谉. 
注讜讚 讞讜诇拽讬诐 讗讞专讬诐 讘诪驻专砖 讜讬讜爪讗 讘砖讬讬专讗 诇注谞讬谉 诪转谞讛 砖诇讗 转拽谞讜 讗诇讗 讘砖"诪 砖诇讗 转讟专祝 讚注转讜 注诇讬讜 讜讻谉 讘讛讜诇讱 诇诪讜转 讻讙讜谉 讬讜爪讗 讘拽讜诇专 讚讛讗 诪讗讞讬转讜驻诇 讙诪专讬谞谉 诇讛 讜讬爪讜 诇讘讬转讜 讜讬讞谞拽 讘爪讜讜讗讛 讘注诇诪讗 讗讘诇 讘讘专讬讗 砖讗讬谉 诪讬转转讜 住诪讜讻讛 讗讬谉 诇谞讜. 讜讗注"驻 砖讬砖 诇讝讛 驻谞讬诐 讻讚讗讬 讛讜讗 专讘讬谞讜 诇住诪讜讱 注诇讬讜 讘讝讛 讚诪驻专砖 讘诪住讜讻谉 讛讜讗 讜讬讜爪讗 讘砖讬讬专讗 讻讬讜爪讗 讘拽讜诇专 砖讛诐 拽专讜讘讬诐 诇诪讬转讛 讜砖诇讗 诇讞讝讜专 讻讗谉 讜诪爪讜讬诐 诇讘讬转诐. 



诪讗讬 砖谞讗 专讬砖讗 讜诪讗讬 砖谞讗 住讬驻讗. 驻专砖"讬 讝"诇 讚讗讬 讗讜谞住讗 讚诇讗 砖讻讬讞讗 讗住讬拽 讗讚注转讬讛 专讬砖讗 谞诪讬 诇讬讛讜讬 讙讬讟讗 讚讛讗 诪转讜讱 讞讜诇讬 讝讛 诪转 讚诪讞讜诇讬 讝讛 诇讗 诪砖诪注 讗诇讗 诪转讜讱 讞讜诇讬 讝讛.



砖诇讞讜 诪转诐 讗讻诇讜 讗专讬 讗讬谉 诇谞讜. 注诇 讬讚讬 诪注砖讛 砖讗诇讜 讘讗' 砖讗诪专 讗诐 诇讗 讗注诪讜讚 诪讞讜诇讬 讝讛 讜讗讻诇讜 讗专讬 讜讛砖讬讘讜 讗讬谉 诇谞讜 砖讬讛讬讛 讙讟 讚讗讜谞住讗 讚诇讗 砖讻讬讞讗 讛讜讗 讚诇讗 讗住讬拽 讗讚注转讬讛 讜住讬驻讗 诪砖讘砖转讗 讛讬讗. 讜讗祝 注"驻 砖讗诪专讜 讗讬谉 讗讜谞住 讘讙讬讟讬谉 讗讻诇讜 讗专讬 砖讗谞讬 讚诇讗 砖讻讬讞 讻诇诇 转讚注 讚诇讗 注讚讬驻讬 讙讬讟讬谉 诪诪讬 砖诪转谞讛 讘驻讬讜 讻诇 讗讜谞住讗 讚诪转讬诇讬讚. 讜讗注驻"讻 讗讜谞住讗 讚诇讗 砖讻讬讞 砖讗谞讬. 讜讛讟注诐 谞讬转谉 砖诇讗 讗诪专讜 讗讬谉 讗讜谞住 讗诇讗 诪砖讜诐 爪谞讬注讜转 讜诪砖讜诐 驻专讬爪讜转 讜讗讜谞住讗 讚诇讗 砖讻讬讞 诇讗 讙讝专讜 讘讛 专讘谞谉 讚讗驻讬诇讜 爪谞讜注讜转 诇讗 诪注谞讙谉 注诇讬讛 讜注讜讚 讚讘讻诇 诪讬诇转讗 讚诇讗 砖讻讬讞讗 诇讗 讙讝专讬 讘讬讛 专讘谞谉, 讜转诪讛谞讬 诇诪讛 讛砖诪讬讟讛 专"讛 讝"诇.



 讜讛讗 讚讗诪专讬' 诪砖讜诐 讚拽砖讬讗 专讬砖讗 讗住讬驻讗 诇讗 诪讜转讘讬谞谉 转讬讜讘转讗 诪讬谞讛. 拽"诇 讻讬讜谉 讚专讬砖讗 诪砖诪注 讚讗讜谞住讗 讚诇讗 砖讻讬讞 诇讗 诪住讬拽 讗讬谞砖 讗讚注转讬' 讛讬讻讬 诪讜转讘讬谞谉 转讬讜讘转讗 诪住讬驻讗 诇讚专讘讗 诇住讬讬注讬讛 诪专讬砖讗. 
讜讬"诇 讚住讬驻讗 讚诪讬讗 诇注讜讘讚讗 讚讬讚谉 讟驻讬 讚讻讬讜谉 讚讗诪专 讗诐 诇讗 讬注诪讜讚 诪转讜诇讬 讝讛 拽讘讬诇 注诇讬讛 讻诇 讗讜谞住讗 讚诪转讬讬诇讬讚 讘讬讛. 讗讘诇 专讬砖讗 住"诇 诇转谞讗 讚诪砖诪注 讗诐 诪转讬 诪讞讜诇讬 讝讛 诪讞诪转 讛讞讜诇讬 讛讜讗. 讛诇讻讱 讗注"讙 讚拽砖讛 诪讜转讘讬谞谉 转讬讜讘转讗 诪住讬驻讗 讚讛讗 砖诪注讬' 诪讬谞讛 诪讗谉 讚拽讘讬诇 注诇讬讛 讗讜谞住讗 讗驻讬诇讜 讗讜谞住讗 讚诇讗 砖诇讬讞 诪拽讘诇 注诇讬讛 讜专讬砖讗 诪砖讜诐 讟注诪讗 讗讞专讬谞讗 谞住讬讘 诇讛 转谞讗 讜讗"诇 讻讬讜谉 讚诇讗 诪转专爪讛 诇谉 砖驻讬专 讗讬诪讗 诪砖讘砖转讗 讛讬讗.
讜讗驻砖专 诇讜诪专 砖诇讗 讛讜拽砖讛 诇讘注诇讬 讛讙诪专讗 专讬砖讗 讚讜讚讗讬 诪砖诪注讜转 诪讞讜诇讬 讝讛 诪讞诪转 讛讞讜诇讬 讛讜讗 讜讗诐 讘讗 讗专讬 讜讗讻诇讜 诇讗 谞转拽讬讬诐 转谞讗讜 砖讛专讬 诇讗 诪转 诪讗讜转讜 讞讜诇讬 讗诇讗 住讬驻讗 拽砖讬讗 讚诪砖诪注讜转 讗诐 诇讗 讗注诪讜讚 诪讞讜诇讬 讝讛 讛"谞 讗诐 诇讗 讗注诪讜讚 诪讞讜诇讬 讝讛. 讻谞"诇.
讜讚讬拽讗 谞诪讬 诪诪转谞讬转讬谉 讚拽转谞讬 讗讜诪讚讬谉 讗讜转讜 讗诐 诪转诪转 讛讞讜诇讬 专讗砖讜谉 诪转 讗诇诪讗 诪讞讜诇讬 讝讛 诪讞诪转 讛讞讜诇讬 讝讛 诪砖诪注 讚讗讬 诪转讜讱 讞讜诇讬 讝讛 讻讚驻讬专砖 专砖"讬 讝"诇 讛讬讛 诇讜 诇讜诪专 专讜讗讬谉 讗诐 诪转讜讱 讞讜诇讬 讛专讗砖讜谉 诪转 讻诇讜诪专 砖诇讗 驻住拽 讞讜诇讬 讛专讗砖讜谉 讗注"驻 砖诇讗 诪转 诪讞诪转讜 讜注讜讚 讚讗讜拽讬诪谞讗 讚注讜诪讚 注诇 诪砖注谞转讜 诇讗讜 注诪讬讚讛 讛讬讛 讜讗"讛 讗讜诪讚讬谉 讗讜转讜 讗诐 诪转 诪诪砖 诪讗讜转讜 讞讜诇讬 专讗砖讜谉 讚讗诇诪讗 驻讬' 诪讞诪转 讞讜诇讬 讛讜讗 讜讛"讛 诇讗讜谞住讗 讚砖讻讬讞 讻讙讜谉 砖讛讬讛 讘诪拽讜诐 讙讚讜讚 讞讬讜转 讜诇讬住讟讬诐 讗讜 砖诪转 讜讚讗讬 诪讞讜诇讬 讗讞专.
讗"谞 讛讻讬 砖诇讞讜 诪转诐 讗讻诇讜 讗专讬 讗讬谉 诇谞讜 讘讙讬讟讬谉 诪"讚 讗讜谞住' 讚诇讗 砖讻讬讞' 讘讻诇诇 住讘专 讛讻讬 拽讗诪专讬谞谉 讗讻讬诇' 讗专讬 讗讬谉 诇谞讜 讘讗诐 诪转讬 诪讞讜诇讬 讝讛 讜诇讗 讘讗诐 诇讗 讬注诪讜讚 诪讞讜诇讬 讝讛 讻诇讜诪专 讚诪砖诪注讜转 砖谞讬讛诐 砖讜讛 讜住讬驻讗 砖讗诪专讜 讗讻讬诇' 讗专讬 诪住讬拽 讗讬谞讬砖 讗讚注转讬讛 诪砖讘砖转讗 讜专讬砖讗 讚讜拽讗 讛讬讗 讜诪"讚 讗讜谞住 讚诇讗 砖讻讬讞 诇讬转讗 讘讻诇诇 讜诇讛讻讬 诪拽砖讬谞谉 注诇讬讛 讚专讘讗 诪诪转谞讬' 讜讘讬谉 专讬砖讗 讘讬谉 住讬驻讗 讗讜谞住讗 讚砖讻讬讞 讜诇讗 砖讻讬讞 砖讜讬谉 讛谉 讜讟注诪讗 讚讗诪专 诪砖讜诐 讚诇讗 讗诪专 讗诇讗 诪讞讜诇讬 讝讛 讛讗 讗诐 讗诪专 讗诐 诪转讬 拽讜讚诐 砖讗爪讗 诇砖讜拽 讛"讝 讙讟 讜诪"讛 讗讚讞讬讗 讜讗诪专 讻讜诇讛 砖讘砖转讗 讛讬讗 讜诇讝讛 讛驻讬' 讬驻讛 讛砖诪讬讟讛 讛专讘 讝"诇 讜砖诪注讬谞谉 诪讬谞讛 讚讘讬谉 讗诐 诪转讬 诪讞讜诇讬 讝讛 讘讬谉 讗诐 诇讗 讗注诪讜讚 诪讞讜诇讬 讝讛 讗讜诪讚讬谉 讗讜转讜 驻讬' 诪"讚 讗讜谞住' 讚诇讗 砖讻讬讞讗 诇讗 诪住讬拽 讗讬谞讬砖 讗讚注转' 讚讛讬讬谞讜 专讘讛 住讘专 讗讻诇讜 讗专讬 讗讬谉 诇谞讜 讻诇诇 讘讙讬讟讬谉 讻诇诇 讜讗驻讬' 讘讗诐 诪转讬 住转诪讗 讚讛讜讗 诇砖讜谉 讻讜诇诇 讜讻"砖 讘诪讞讜诇讬 讝讛 讚讗讜谞住讗 讚诇讗 砖讻讬讞讗 讘讬谉 讚讗讻讬诇转 讗专讬 讘讬谉 讚砖讗专 讗讜谞住讬谉 讚诇讗 砖讻讬讞讬 诇讬转讬讛 讘讻诇诇 讜诇讗 讛讜讬讙讟 讗讘诇 讗讬 砖讻讬讞讬 讛讜讬 讘讻诇诇 讜讛讜讬 讙讟 讜诇讛讻讬 诪拽砖讬谞谉 注诇讬' 讚专讘讗诪诪转谞讬' 讚讘讬谉 专讬砖讗 讘讬谉 住讬驻讗 讗讜谞住讗 讚砖讻讬讞讬 讜诇讗 砖讻讬讞讬 砖讜讬谉 讛谉 讚讘转专讜讜讬讬讛讜 诪住讬拽 讗讚注转讬讛 讜讛讜讬 讙讟 讚讟注诪讗 诪砖讜诐 讚诇讗 讗诪专 讗诇讗 诪讞讜诇讬 讝讛 讛讜讗 讚诪诪注讟 诪讚讬谉 讚讗讻讬诇转 讗专讬 讜讻诇 砖讗专 讗讜谞住讬谉 诪讙诪' 讗诪专 讗诐 诪转讬 住转诐 讗讜 讗诐 诪转讬 拽讜讚诐 砖讗爪' 诇砖讜拽 讚讛谉 诇砖讜谞讜转 讻讜诇诇讬谉 讛讜讬 讙讟 讜讗驻讬' 讗讻诇讜 讗专讬 讜讗驻讬' 砖讗专 讗讜谞住讬谉 讜拽' 诇专讘讗 讚讗诪专 讚讗驻讬' 讘诪转讬 住转诐 讜讗讜谞住讗 讚诇讗 砖讻讬讞 诇讬转讬讛 讘讻诇诇 讜诪"讛 讚讞讬讛 专讘讗 讜讗诪专 讻讜诇讛 诪砖讘砖转讗 讛讬讗 讜注诇 讝讛 讛砖诪讬讟讛 专"讛 讝"诇. 讜诪讚诇讗 诪转专抓 专讘讗 诪砖讜诐 砖讗讬谉 讗讜谞住 讘讙讬讟讬谉 砖"诪 讗讜谞住讗 讚诇讗 砖讻讬讞 讗讬谉 诇谞讜 讘讬谉 讚拽讘讬诇 注诇讬讛 讘讬谉 讚诇讗 砖讻讬讞 讻讚驻专讬'. 
讜专"讞 讝"诇 讻转讘 讗讻诇讜 讗专讬 讗讬谉 诇谞讜 讻讬讜谉 砖讗诪专 讗诐 诪转讬 诪讞讜诇讬 讝讛 讗注"驻 砖讘讗 讗专讬 讜讗讻谞讜 讜诪转 诇讗 谞转拽讬讬诐 转谞讗讜 砖讛专讬 诇讗 诪转 诪讗讜转讜 讞讜诇讬 讜讛"讛 谞驻诇 注诇讬讜 讘讬转 讗讜 谞砖讻讜 谞讞砖 讗讘诇 讗诐 讛转谞讜 讗诐 诇讗 讬注诪讜讚 诪讞讜诇讬讜 讜谞砖讻讜 谞讞砖 讛专讬 转谞讗讜 拽讬讬诐 讻讬 诇讗 注诪讚 诇驻讬讻讱 讝讛 讙讟 讜讝讛 讗讬谞讜 讙讟 讜讘转讜住' 谞诪讬 诪驻讜专砖 砖讻讱 砖谞讜讬讛 砖诐 讗诐 诪转讬 诪讞讜诇讬 讝讛 谞驻诇 注诇讬讜 讘讬转 讗讜 谞砖讻讜 谞讞砖 讛"讝 讙讟 砖诇讗 注诪讚 诪讗讜转讜 讞讜诇讬 讜讻讘专 讗诪专讜 讚诇讗 讗讬转诪专 讘诪讚专砖' 讜诪砖讘砖转讗 讛讬讗. 



 诪转谞讬' 诇讗 转转讬讬讞讚 注诪讜 讗诇讗 讘驻谞讬 注讚讬诐. 驻讬专砖"讬 讝"诇 诪砖讜诐 砖诪讗 讬讘讗 注诇讬讛 讚讗讬讻讗 诇诪"讚 讞讬讬砖讬谞谉 砖诪讗 讘注诇 诇砖诐 拽讚讜砖讬谉 讜爪专讬讻讛 讙讟 砖谞讬 讜诇诪讗谉 讚诇讗 讞讬讬砖 谞诪讬 诪"诪 驻谞讜讬讛 讛讬讗 讜讗住讜专 诇讛转讬讞讚 注诐 讛驻谞讜讬讛. 讜讗讬谉 讻讗谉 讟注诐 诪砖讜诐 讙讟 讬砖谉 砖讻讘专 诪住专讜 诇讛 拽讜讚诐 诇讻谉 驻讬专' 诇驻讬' 砖讻讬讜谉 砖讗诪专 诪讛讬讜诐 讜讗诐 诪转 诇诪驻专注 诪转讙专砖' 讜讗讬谉 砖诐 诪砖讜诐 讙讟 讬砖谉 讜讚诪讬 诇诪讬 砖讙讬专砖 讗转 讗砖转讜 讜诇讗讞专 讝诪谉 谞转讬讞讚讛 注诪讜 讜讗讬谉 讞讜砖砖讬谉 诇讙讟 讬砖谉 讻诇诇 讜讗驻讬诇讜 诇诪"讚 砖诇讗 转谞砖讗 讘讜 诇讻转讞诇讛 砖讛专讬 谞转讙专砖讛 诪讛讬讜诐 讗诐 讬诪讜转. 
讜讗"拽 讛讗 讚讗诪专讬' 讛"讝 讙讬讟讱 讻诇 讝诪谉 砖讗注讘讜专 诪驻谞讬讱 诇' 讬讜诐 讜讛讬讛 讛讜诇讱 讜讘讗 讛讜诇讱 讜讘讗 讜讻讜' 讜诇讙讟 讬砖谉 讗讬谉 讞讜砖砖讬谉 讛讜讗讬诇 讜诇讗 谞转讬讬讞讚 注诪讛 讗诇诪讗 讗诐 谞转讬讬讞讚 注诪讛 讙讟 讬砖谉 讛讜讬. 讬"诇 砖讗谞讬 讛讻讗 讻讬讜谉 砖讗诪专 诪讛讬讜诐 讗诐 诪转讬 谞转讙专砖讛 诇诪驻专注 讗讬谉 讞讜砖砖讬谉 诇讙讟 讬砖谉 讗讘诇 讛转诐 讘讚诇讗 讗诪专 诪注讻砖讬讜 讜讛"诇 讻讗诇讜 诇讗 谞讬转谉 诇讛 讗诇讗 谞转讬讬讞讚 注诪讛 讘讬谉 讻转讬讘讛 诇谞转讬谞讛.
讜讛专讗讘"讚 讝"诇 讻转讘 讻砖诪住专讜 诇讬讚 砖诇讬砖 讗讘诇 谞转谉 诇讛 讗讬谉 诇讞讜砖 诇讙讟 讬砖谉 讜讗讬谉 诇砖讜谉 讛"讝 讙讬讟讱 诪砖诪注讜 讻谉. 
讜讗"拽 讛讗 讚讗诪专讬' 讘诪住' 讻转讜讘讜转 (讚祝 讻"讝) 专讘 讗砖讬 讗诪专 砖驻讞讛 讚讬讚讛 诪讬讞讝讗 讞讝讬讗 讜砖转拽讛 讛转诐 讚砖转讬拽讜转讛 诪转讬专转讛 诇讗 诪讛讬诪谞讗 讛讻讗 诪讛讬诪谞讗 讜讗讬 诪砖讜诐 讬讞讜讚 诪砖讜诐 拽讚讜砖讬 诇讗讜 砖转讬拽讜转' 讚讬讚' 诪转讬专转' 讜诇讗 讚讬讘讜专' 讗讜住专讛. 讜讬"诇 讛讻讗 讘诪讗讬 注住拽讬' 讚讗讬讻讗 注讬讚讬 讬讞讜讚 讜诇讬讻讗 注讚讬 讘讬讗讛 讜讗诇诪诇讗 砖驻讞讛 讝讜 讗诪专讬' 讛谉 讛谉 注讬讚讬 讬讞讜讚 讛谉 讛谉 注讬讚讬 讘讬讗讛 讜讞讜砖砖讬谉 诇讛 诪砖讜诐 拽讬讚讜砖讬谉 讗讜 诪砖讜诐 讬讞讜讚 讗讘诇 注讻砖讬讜 讬砖 砖诐 注讘讚 讗讜 砖驻讞讛 讗讬谉 讝讛 讬讞讜讚 讞讜抓 诪砖驻讞转讛 诪驻谞讬 砖砖讜转拽' 诇驻讬讻讱 讞讜砖砖讬谉 诇讛 讗祝 讗诐 诇讗 转讘讗 讜转注讬讚 砖谞转注住拽讜 讘讚讘专 讜讻谉 驻讬' 讛专讗讘"讚 讝"诇 讜讘讬讚讜 诪爪讗转讬 讻谉 讜注讘讚 讜砖驻讞讛 讛谞讗诪谞讬谉 讬讜讚注讬诐 讛诐 注讚讬诐 砖讘砖注讛 砖谞转讬讬讞讚讛 注诪讜 讛讬讛 砖诐 注讘讚 讗讜 砖驻讞讛 讘讛讚讛 讜谞转讬讬讞讚讛 注诪讜 讘驻谞讬 讘' 爪专讬讻讛 诪诪谞讜 讙讟 讜讻讜' 讗讘诇 专砖"讬 讝"诇 驻讬' 讘诪住' 讻转讜讘讜转 诪砖讜诐 讙讟 讬砖谉 讜讬"诇 讻谉 讻讬讜谉 砖讗讬谞讜 讙讟 讗诐 诇讗 诪转 讗住讜专 诇讛讘讬讗 讗讜转讛 砖转转讙专砖 讘讙讟 讬砖谉.





专砖讘"讗

 讜诪讛 砖驻讬专砖 专砖"讬 讝"诇 专讘讛 讜专讘讗 诇讗 住讘讬专讗 诇讛讜 讛讗 讚专讘 讛讜谞讗 讚讛讬讻讗 讚诇讗 讗诪专 讗诐 诪转讬 诪讞讜诇讬 讝讛 住讘讬专讗 诇讛讜 讗诐 注诪讚 讗讬谞讜 讞讜讝专, 诇讗讜 诇诪讬诪专讗 讚讘讗诐 诪转讬 诪讞讜诇讬 讝讛 诇讗 驻诇讬讙讬 注诇讬讛 讗诇讗 诇讬砖谞讗 专讜讜讞讗 谞拽讟 诇讜诪专 讚讘讞讜讝专 讗讜 讗讬谞讜 讞讜讝专 讘诇讗 转谞讗讬 驻诇讬讙讬 注诇讬讛, 讜诇讗 讬讚注转讬 诪讗讬谉 讝讜 诇讞诇拽 诇讚注转 讛诪拽砖讛 讘讬谉 讙讬讟讜 诇诪转谞转讜 诇讜诪专 砖讘诪转谞讛 讗诐 注诪讚 讘诇讗 诪砖注谞转 讞讜讝专 讜诪讗讜诪讚谉 讛讚注转 讜讘讙讬讟讜 诇讗 注讚 砖讬讘专讬讗 诪讛讻诇, 讜讘转讜住驻讜转 驻讬专砖讜 讘砖诐 专讘谞讜 转诐 讝"诇 讚专讘 讛讜谞讗 讗诪讛讬讜诐 讗诐 诪转讬 诪注讻砖讬讜 讗诐 诪转讬 拽讗讬, 讜讛讻讬 驻讬专讜砖讗 讙讬讟讜 讘讚讗转谞讬 诪讛讬讜诐 讗诐 诪转讬 讻诪转谞转讜 住转诐 诪讛 诪转谞转讜 讚诇讗 讗转谞讬 讗诐 注诪讚 讞讜讝专 讜讗祝 注诇 驻讬 砖讞讝专 讜诪转 诪讗讜转讜 讞讜诇讬 讚诪讻诇 诪拽讜诐 讻讬讜谉 砖注诪讚 谞转讘讟诇讛 诪转谞转谞讜 讗祝 讙讬讟讜 讘砖驻讬专砖 讗诐 注诪讚 讞讜讝专, 讜诪讻诇 诪拽讜诐 讗祝 专讘 讛讜谞讗 住讘专 讚讚讜拽讗 讘讚讗转谞讬 讗讘诇 讘住转诐 诇讗 讚诇讗 讚诪讬 诇诪转谞讛 讚讞讜讝专 诪谉 讛住转诐 讚砖讗谞讬 诪转谞讛 砖谞讜讻诇 诇讜诪专 砖讻诇 注讬拽专讜 诇讗 专爪讛 砖转讞讜诇 注讚 诇讗讞专 诪讬转讛 诪讛 砖讗讬谉 讻谉 讘讙讟 砖讗诐 讗讬谞讜 讞诇 诪讞讬讬诐 诇讗 讬讞讜诇 诇讗讞专 诪讬转讛 讛讬诇讻讱 讗诇讬诐 讟驻讬 讻讞 讛讙讟 诪讻讞 讛诪转谞讛.
讜讛讗 讚讗住讬拽谞讗 专讘讛 讜专讘讗 诇讗 住讘讬专讗 诇讛讜 讛讗 讚专讘 讛讜谞讗 诇讜诪专 讚讘讛讜诇讱 注诇 诪砖注谞转讜 诪讬转讜拽诪讗 诪转谞讬转讬谉, 讗讘诇 讛诇讱 讘诇讗 诪砖注谞转 讛讙讟 讘讟诇 讗祝 注诇 驻讬 砖诪转 诪讗讜转讜 讞讜诇讬, 讗诇讗 住讘讬专讗 诇讛讜 诇专讘讛 讜专讘讗 讚诪转谞讬转讬谉 讗驻讬诇讜 讘讛诇讱 讘诇讗 诪砖注谞转 讙讝讬专讛 砖诪讗 讬讗诪专讜 讬砖 讙讟 诇讗讞专 诪讬转讛 砖讗诐 讗转讛 讗讜诪专 讚讻诇 砖注诪讚 讘诇讗 诪砖注谞转 讗祝 注诇 驻讬 砖讛转谞讛 讗诐 诪转讬 诪讞讜诇讬 讝讛 讜专讗讬谞讜讛讜 砖诪转 诪讗讜转讜 讞讜诇讬 讗讬谞讜 讙讟 讬讗诪专讜 砖讗讬谉 讛转谞讗讬 诪讜注讬诇 砖讛专讬 诪转 诪讞讜诇讬 讝讛 讜讗驻讬诇讜 讛讻讬 讗讬谞讜 讙讟 讗诇讗 讛专讬 讛讜讗 讻讗讬诇讜 诇讗 讛转谞讛 讻诇讜诐 讜讛讜讛 诇讬讛 讻讗讜诪专 讝讛 讙讬讟讱 诇讗讞专 诪讬转讛, 讜诇驻讬讻讱 讻砖讛诇讱 讘诇讗 诪砖注谞转 谞转讘讟诇 讙讬讟讜 讜讻砖诪转 讘诇讗 注诪讬讚讛 砖诇讗 讘诪砖注谞转 砖讛讙讟 讙讟 讬讗诪专讜 砖讗讬谉 讝讛 讙讟 诪讞诪转 转谞讗讜 讻讬 讗诐 诪讞诪转 讛诪讬转讛 讻讗诇讜 讗诪专 讝讛 讙讬讟讱 诇讗讞专 诪讬转讛 讜谞驻讬拽 诪讬谞讬讛 讞讜专讘讗, 讜讛砖转讗 谞诪讬 讗转讬 砖驻讬专 诪讗讬 讚驻专讻讬谞谉 注诇讬讛 诪诪转谞讬转讬谉 讚专讘 讛讜谞讗 讗诪转谞讬转讬谉 讗诪专讛 诇诪讬诇转讬讛 讚讻诇 砖注诪讚 讘诇讗 诪砖注谞转 讛专讬 讝讛 讙讟 讘讟诇, 讜讗讬谞讜 爪专讬讱 讗讜诪讚谞讗, 讜诇驻讬 驻讬专砖 讝讛 讛讛讜讗 讚讬讛讘 讙讬讟讗 诇讚讘讬转讛讜 讜讗讬转谞讙讬讚 讜讗讬转谞讞 讜讗诪专讛 诇讬讛 讗讬 拽讬讬诪转 讚讬讚讱 讗谞讗 讜讗诪专 专讘 谞讞诪谉 驻讟讜诪讬 诪讬诇讬 谞讬谞讛讜 讜讛讙讟 拽讬讬诐 讗祝 注诇 驻讬 砖注诪讚 讻讚讗讬转讗 讘讘讘讗 诪爪讬注讗 讘驻专拽 讗讬讝讛讜 谞砖讱 (讘讘讗 诪爪讬注讗 住讜, 讗) 讗驻讬诇讜 诇专讘 讛讜谞讗 讗转讬讗, 讜诇驻讬 讛驻讬专讜砖 讛专讗砖讜谉 讗转讬讗 讻专讘讛 讜专讘讗 讜讛讬诇讻转讗 讻讜讜转讬讬讛讜.
讜诪讛讻讗 砖诪注讬谞谉 讚砖讻讬讘 诪专注 砖讗诪专 讛专讬 讝讛 讙讬讟讱 讗诐 诪转讬 讜讛讘专讬讗 讘讟诇 讙讬讟讜, 讜诇讗 讗诪专讬谞谉 讗诐 诪转讬 诇注讜诇诐 拽讜讚诐 砖转诪讜转 讛讬讗 拽讗诪专 讗诇讗 讗诐 诪转讬 诪讞讜诇讬 讝讛 拽讗诪专, 讜讗砖诪注讬谞谉 诇讛 谞诪讬 诪讚讗转拽讬谉 砖诪讜讗诇 讘讙讬讟讗 讚砖讻讬讘 诪专注 讗诐 诇讗 诪转讬 讜讗诐 诪转讬, 讜讗诐 讗讬转讗 讚讗诐 诪转讬 诇注讜诇诐 拽讗诪专 讗诐 诇讗 诪转讬 谞诪讬 诇注讜诇诐 拽讗诪专 讜讗驻砖专 诇转谞讗讬 讝讛 诇讘谉 讗讚诐 砖诇讗 讬诪讜转, 讜讗诐 讗驻砖专 诇讜诪专 讚讗诐 诪转讬 诇注讜诇诐 讘讞讬讬讱 拽讗诪专 讗诐 讻谉 讗驻讬诇讜 讘讗讜诪专 讗诐 诪转讬 诪讞讜诇讬 讝讛 谞讬诪讗 讗诐 诪转讬 诪讞讜诇讬 讝讛 讘讞讬讬讱 拽讗诪专 讜讗诐 诪转讛 讛讬讗 讘讞讬讬讜 讗祝 注诇 驻讬 砖诪转 讛讜讗 诪讗讜转讜 讞讜诇讬 讬讛讗 讛讙讟 讘讟诇, 讜讘专讬讬转讗 拽转谞讬 诇拽诪谉 讬诪讬诐 砖讘谞转讬诐 讘注诇讛 讝讻讗讬 讘诪爪讬讗转讛 讜讬讜专砖讛 讜诪讬讟诪讗 诇讛 讜讞讻诪讬诐 讗讜诪专讬诐 诪讙讜专砖转 诇讻诇 讚讘专 讜讘诇讘讚 砖讬诪讜转, 讗诇讗 讜讚讗讬 讻诇 砖讛转谞讛 诪转讜讱 讞诇讬讜 讜讗诪专 讗诐 诪转讬 诪讞讜诇讬 讝讛 诪讞讜诇讬 讝讛 拽讗诪专 讜讗诐 谞转专驻讗 诪讗讜转讜 讞讜诇讬 讛专讬 讝讛 讙讟 讘讟诇, 讗讘诇 讗诐 诪转讜讱 讘讜专讬讜 讛转谞讛 讘讗诐 诪转讬 讜讚讗讬 讻诇 砖诪转 讘讞讬讬讛 拽讗诪专 讜讻诇 讗讬诪转 讚诪讗讬转 讛专讬 讝讜 诪讙讜专砖转 讚讜诪讛 诇注诇 诪谞转 砖转爪讗 讞诪讛 诪谞专转讬拽讛 砖住讜祝 讛转谞讗讬 诇讛转拽讬讬诐 讜讛讜讗 诪转谞讛 讘讻讱.
讛讗 讚讗诪专讬谞谉: 讜讗讬 讗诪专转 注诪讚 讞讜讝专 诇诪讛 诇讬 讗讜诪讚谞讗. 诇讬砖谞讗 诇讗讜 讚讜拽讗 讚讗讚专讘讛 讛讻讬谉 讛讜讛 诇讬讛 讻讬 讗诪讚谞讬讛 [讘谞讚驻住: 注诪讚] 诪讗讬 讛讜讬 讛专讬 注诪讚 讜讬砖 诇讬砖讘讜 讚讛讻讬 拽讗诪专 诇诪讛 诇讬 诇讗诪讚讜 讛专讬 注诪讚, 讻讱 谞专讗讛 诇讬.



 [讘谞讚驻住: 讛诇讱 讘砖讜拽 拽转谞讬 讘砖讛诇讱 注诇 诪砖注谞转讜. 讜诇注讜诇诐 注诪讚 讚拽转谞讬 讘砖注诪讚 诪讞讜诇讬 讝讛 讘讞讜诇讬 讗讞专, 讜转讚注 讚讗讬 诇讗 讛讜讛 诇讬讛 诇诪讬诪专 讗诇讗 讘注诪讚 讜讛诇讱 注诇 诪砖注谞转讜, 讜注讜讚 诪讚讗诪专讬谞谉 讘住诪讜讱 砖诪注转 诪讬谞讛 谞讬转拽 诪讞讜诇讬 诇讞讜诇讬 诪转谞转讜 诪转谞讛 讜讛爪专讻讜 诇讜诪专 讻谉 诪讚拽转谞讬 转专转讬 注诪讚 讜讛诇讱 讚讗讬 诇讗 诇讬转谞讬 讜转讜 诇讗].



 [讘谞讚驻住: 讛讗 拽讗 诪砖诪注 诇谉 讚讛诇讱 注诇 诪砖注谞转讜 讛讜讗 讚讘注讬 讗讜诪讚谞讗 讜讗讬讚讱 讗讜诪讚谞讗 诇讗 讘注讬. 驻讬专砖 专砖"讬 讝"诇: 讜讗讬讚讱 砖诇讗 讛诇讱 讘砖讜拽 注诇 诪砖注谞转讜 讗祝 注诇 驻讬 砖谞讬转拽 诪讞讜诇讬 诇讞讜诇讬 讗讜诪讚谞讗 诇讗 讘注讬 讚诪住转诪讗 讬砖 讘讜 诪讞讜诇讬 讛专讗砖讜谉, 讜讗讬谞讜 诪讞讜讜专 讘注讬谞讬 讞讚讗 讚诇诪讛 诇谉 诇诪讬诪专 讛讻讬谉 讚讗谞谉 诇驻专讜拽讛 诇诪转谞讬转讬谉 讘诇讞讜讚 讗诇讬讘讗 讚专讘 讛讜谞讗 讛讜讗 讚讗转讬讗 讜讻诇 讚讗讬驻专拽讗 讚诇讗 转讬拽砖讬 诇讬讛 讘讛讻讬 住讙讬讗 诇谉 讜讛诇讻讱 诇讗 讛讜讛 诇讬讛 诇诪讬诪专 讗诇讗 拽讗 诪砖诪注 诇谉 讚讛诇讱 注诇 诪砖注谞转讜 谞诪讬 讘注讬 讗讜诪讚谞讗, 讜注讜讚 讚讗诐 讗讬转讗 讗诪讗讬 砖讘拽讬讛 诇注诪讚, 讛讻讬 讛讜讛 诇讬讛 诇诪讬诪专 拽讗 诪砖诪注 诇谉 讚注诪讚 讜讛诇讱 注诇 诪砖注谞转讜 讘注讬 讗讜诪讚谞讗 讗讬讚讱 诇讗 讘注讬 讗讜诪讚谞讗 讜讛讻讬 讛讜讛 砖驻讬专 讟驻讬 讚讛砖转讗 讛讜讛 诪诪注讟 诪讗讜诪讚谞讗 谞讬转拽 诪讞讜诇讬 诇讞讜诇讬 讜诇讗 讛诇讱 讜讻谉 注诪讚 注诇 诪砖注谞转讜 讜诇讗 谞讬转拽 诪讞讜诇讬 诇讞讜诇讬 讚讘转专讜讬讬讛讜 讛讜讬 讙讟 讜诇讗 爪专讬讱 讗讜诪讚谞讗, 讜注讜讚 讚讞讚讜砖讬讛 讚专讘 讛讜谞讗 讜讚讗讬 讗讬爪讟专讬讻讗 诪转谞讬转讬谉 诇讗砖诪讜注讬谞谉 讚讗驻诇讜 讘注诪讚 讜讛诇讱 诇讗 谞转讘讟诇 讛讙讟, 讗诇讗 讗讻转讬 爪专讬讱 讗讜诪讚谞讗 讚讚诇诪讗 诪讞诪转 讞讜诇讬 讛专讗砖讜谉 诪转 砖讗讬诇讜 讛诇讱 讘诇讗 诪砖注谞转 谞转讘讟诇 诪讬讚 讜讗驻讬诇讜 讞讝专 讜诪转 诪讗讜转讜 讞讜诇讬 讜诪转谞讬转讬谉 讛讻讬 拽转谞讬 讻诇 砖讛转谞讛 讘讞讜诇讬 讝讛 讗祝 注诇 驻讬 砖谞讬转拽 诪讞讜诇讬 诇讞讜诇讬 讗讬谉 讗讜诪专讬谉 讻讘专 谞转讘讟诇 转谞讗讬, 讜讻谉 讗驻讬诇讜 注诪讚 讜讛诇讱 注诇 诪砖注谞转讜 讚讗讬讻讗 转专讬 讗讻转讬 诇讗 谞转讘讟诇 讗诇讗 讗诐 讻谉 讗诪讚谞讜讛讜 砖诇讗 诪转 诪讗讜转讜 讞讜诇讬 讛专讗砖讜谉 注讚 砖讬讛诇讱 讘砖讜拽 讘诇讗 诪砖注谞转, 注讜讚 拽砖讬讗 诇讬 诪讛 砖驻讬专砖 讟注诪讗 讘谞讬转拽 诪讞讜诇讬 诇讞讜诇讬 讚住转诪讗 讬砖 讘讜 诪讞讜诇讬 讛专讗砖讜谉 讜诇讗 讘注讬 讗讜诪讚谞讗 讜专讘谞讜 讝"诇 讛诇讱 讘讝讛 诇驻讬 砖讬讟转 诪讛 砖驻讬专砖 讘住诪讜讱 讘讘专讬讬转讗 讚谞砖讻讜 谞讞砖 讚讻诇 讛讗讜诪专 诪讞讜诇讬 讝讛 讻讗讜诪专 诪转讜讱 讞讜诇讬 讝讛, 讜讗讬谉 讝讛 诪讞讜讜专 讚讛讗 讘诪转谞讬转讬谉 讗诐 诪讞诪转 讞讜诇讬 讛专讗砖讜谉 拽转谞讬 讚诪砖诪注 砖诪转 诪讞诪转讜 讚讗讬 诇讗 诇讬转谞讬 讗诐 诪转讜讱 讗讜转讜 讞讜诇讬 诪转, 讜诇讬 谞专讗讛 讚讟注诪讗 讚谞讬转拽 诪讞讜诇讬 讝讛 诪砖讜诐 讚讬砖 讞讜诇讬 砖诪驻讬诇 诇讞讜诇讬 讗讞专 砖诪转 诪讗讜转讜 讞讜诇讬 砖谞讬, 专讜讗讬谉 讗讜转讜 讻讗诇讜 讛驻讬诇讜 诇讝讛 讜讛诪讬转讜 讜诇驻讬讻讱 讗祝 谞讬转拽 诪讞讜诇讬 诇讞讜诇讬 讘注讬 讗讜诪讚谞讗 诇讙讘讬 讛讙讟 砖讛转谞讛 讘讞讜诇讬 讝讛 诇讬讚注 讗诐 诪讞诪转 讛专讗砖讜谉 讗讜 诇讗 讚砖诪讗 讗祝 讘砖谞讬转拽 诪讞诪转 讛专讗砖讜谉 诪转 讜讗讬谉 讞讜讝专 讜砖诪讗 诇讗 讞讜讝专, 讜讗讜诪讚讬谉 讚拽转谞讬 讘诪转谞讬转讬谉 讘讬谉 讗注诪讚 讘讬谉 讗讛诇讱 拽讗讬 砖讗诇讜 谞讬转拽 诪讞讜诇讬 诇讞讜诇讬 讗讞专 讜讗诪讚讜讛 砖诇讗 谞驻诇 诪讞讜诇讬 讛专讗砖讜谉 诇砖谞讬 讝讛 砖讛诪讬转讜 讗讬谞讜 讙讟 讚讘讞讜诇讬 讚讝讛 讛转谞讛 讜诇讗 讘诪转讜讱 讞讜诇讬 讝讛, 讜讛讗 讚拽讗诪专讬 讛讗 拽讗 诪砖诪注 诇谉 讚讛诇讱 讛讜讗 讚讘注讬 讗讜诪讚谞讗 讻诇讜诪专 讗祝 讘砖讛诇讱 注诇 诪砖注谞转讜 讛讜讗 讚讘注讬 讗讜诪讚谞讗 讗讘诇 讗讬讚讱 讻诇讜诪专 讗讬讚讱 砖讛诇讱 讘诇讗 诪砖注谞转讜 诇讗 讘注讬 讗讜诪讚谞讗 讻专讘 讛讜谞讗, 讜讛讗 讚讗诪专讬谞谉 砖诪注转 诪讬谞讛 谞讬转拽 诪讞讜诇讬 诇讞讜诇讬 诪转谞转讜 诪转谞讛 讚诪砖诪注 讗驻讬诇讜 讘诇讗 讗讜诪讚谞讗, 讛讬讬谞讜 讘谞讜转谉 住转诐 讘诇讗 讛转谞讛 诪讞讜诇讬 讝讛 讜讛诇讻讱 讻诇 砖诇讗 注讜诪讚 讜谞专驻讗 拽讗诪专, 讜诪讚诪讜拽诪讬谞谉 诪转谞讬转讬谉 讘谞讬转拽 诪讞讜诇讬 诇讞讜诇讬 讜诇讗 拽讗 拽专讬讗 诇讛 注诪讬讚讛 砖诪注讬谞谉 诇讛 讚讛讗 诇讙讘讬 讙讟 谞诪讬 诇讗 拽专讬讗 诇讛 注诪讬讚讛 讗诇讗 讚诪讻讞 转谞讗讜 爪专讬讱 讗讜诪讚谞讗 砖诪讗 诇讗 诪转 诪讗讜转讜 讞讜诇讬, 讜诪讬讛讜 诇砖讜谉 讗讬讚讱 讛讜讛 诪砖诪注 讟驻讬 讻驻讬专讜砖 专砖"讬 讝"诇 讚讗讬讚讱 诪砖诪注 讚转谞讬谞谉 讘诪转谞讬转讬谉, 讜诇驻讬 砖砖谞讬谞讜 讘诪砖谞转谞讜 转专讬 讚讛讬讬谞讜 注诪讚 讜讛诇讱 讜讗诪专 讚讘讛诇讱 注诇 诪砖注谞转讜 讘注讬 讗讜诪讚谞讗 讗诪专 讗讬讚讱 讚诪转谞讬转讬谉 讚讛讬讬谞讜 注诪讚 讜诇讗 讘注讬 讗讜诪讚谞讗].



 讛讗 讚讗诪专讬谞谉: 砖诪注转 诪讬谞讛 砖讻讬讘 诪专注 砖谞讬转拽 诪讞讜诇讬 诇讞讜诇讬 诪转谞转讜 诪转谞讛. 讛讻讬 讛诇讻转讗, 讜讗祝 注诇 讙讘 讚注诇 驻讬专讜拽讬讛 讚专讘 讛讜谞讗 讗诪专讬谞谉 讛讻讬 讜诇讗 拽讬讬诪讗 诇谉 讻专讘 讛讜谞讗 诇讗讜 诇诪讬诪专讗 讚讛讗 谞诪讬 诇讬转 讛诇讻转讗 讚讛讗 专讘讬 讗诇注讝专 讗诪专讛 诪砖诪讬讛 讚专讘讗 [讘讙诪专讗 砖诇谞讜 讛讙讬专住讗 诪砖诪讬讛 讚专讘] 讚驻诇讬讙 讗讚专讘 讛讜谞讗 讗诪专讛.



诪讗讬 砖谞讗 专讬砖讗 讜诪讗讬 砖谞讗 住讬驻讗. 转讬诪讗 讚讞诇讜拽 讙讚讜诇 讬砖 讚讘专讬砖讗 讚转诇讬讛 转谞讗讬讛 讘讗诐 诪转讬 诪讞讜诇讬 讝讛 讜谞砖讻讜 谞讞砖 讛专讬 诇讗 谞转拽讬讬诐 转谞讗讜 砖诇讗 诪讞诪转 讗讜转讜 讞讜诇讬 诪转 讗讘诇 讘住讬驻讗 讚转诇讬 讘注诪讬讚讛 讛专讬 诇讗 注诪讚, 讜讛讻讬谉 讗讬转讗 讘转讜住驻转讗 讛专讬 讝讛 讙讬讟讱 讗诐 诪转讬 诪讞讜诇讬 讝讛 讜谞驻诇 注诇讬讜 讛讘讬转 讗讜 谞砖讻讜 谞讞砖 讜诪转 讗讬谞讜 讙讟 砖诇讗 诪转 诪讗讜转讜 讞讜诇讬, 讗诐 诇讗 注诪讚转讬 诪讞讜诇讬 讝讛 讜谞驻诇 注诇讬讜 讛讘讬转 讗讜 谞砖讻讜 谞讞砖 讛专讬 讝讛 讙讟 砖诇讗 注诪讚 诪讗讜转讜 讞讜诇讬, 讜讻诇砖讜谉 讛讝讛 砖谞讜讬讛 讘讬专讜砖诇诪讬, 讜专讘谞讜 讞谞谞讗诇 讝"诇 驻讬专砖 讚讛讬讬谞讜 讛讗 讚诪讛讚专讬谞谉 砖诇讞讜 诪转诐 讗讻诇讜 讗专讬 讗讬谉 诇谞讜 讻诇讜诪专 讗转谞讗讛 讚专讬砖讗 拽讗讬 讚讻讬讜谉 砖讗诪专 讗诐 诪转讬 诪讞讜诇讬 讝讛 讜讗讻诇讜 讗专讬 讗讬谉 诇谞讜 砖讬讛讗 讙讟 砖讛专讬 诇讗 诪转 诪讗讜转讜 讞讜诇讬, 讗讘诇 讘砖讛转谞讛 讗诐 诇讗 讬注诪讜讚 讛专讬 谞转拽讬讬诐 讛转谞讗讬 砖讛专讬 诇讗 注诪讚, 讜诪讬讛讜 讗住讬拽谞讗 讚诪砖讘砖转讗 讛讬讗 讜诇讗 讗讬转诪专 讘讘讬 诪讚专砖讗, 讗讘诇 诇驻讬 驻讬专讜砖讜 砖诇 专砖"讬 讝"诇 讬砖 诇讜诪专 讚讙诪专讗 讚讬诇谉 驻诇讬讙讗 讘讟注诪讗 讚讛讗 讘专讬讬转讗 讗讙诪专讗 讚讘谞讬 诪注专讘讗 砖讻讱 驻讬专砖 讚讻诇 砖讛转谞讛 诪讞讜诇讬 讝讛 诪转讜讱 讞讜诇讬 讝讛 拽讗诪专, 讜讗诐 讗讬转讗 讚讗讜谞住讗 讚诇讗 砖讻讬讞 讗住讬拽 讗讚注转讬讛 专讬砖讗 谞诪讬 诇讬讛讜讬 讙讬讟讗 讚讛讗 诪转讜讱 讞讜诇讬 讝讛 诪转, 讜讛讗 讚讗诪专讬谞谉 砖诇讞讜 诪转诐 讗讻诇讜 讗专讬 讗讬谉 诇谞讜 讗住讬驻讗 拽讗讬 诇讜诪专 讚讗驻讬诇讜 讘讗诐 诇讗 讬注诪讜讚 讗诐 谞砖讻讜 谞讞砖 讗讜 讗讻诇讜 讗专讬 讗讬谉 诇谞讜 砖讬讛讗 讙讟 讚讗讜谞住讗 讚诇讗 砖讻讬讞 诇讗 讗住讬拽 讗讚注转讬讛 讜住讬驻讗 讚讘专讬讬转讗 诪砖讘砖转讗 讛讬讗, 讜诪转谞讬转讬谉 讚拽转谞讬 讚讗讜诪讚讬谉 讗讜转讜 讗诐 诪讞诪转 讞讜诇讬 讛专讗砖讜谉 诪转 诇讗 讚讬拽讗 讻驻讬专讜砖讜 讚讛讜讛 诇讬讛 诇诪讬诪专 讗诐 诪转讜讱 讞讜诇讬 讛专讗砖讜谉 诪转 讻诇讜诪专 砖诇讗 驻住拽 讞讜诇讬 讛专讗砖讜谉 讗祝 注诇 驻讬 砖诇讗 诪转 诪讞诪转 讞讜诇讬 讛专讗砖讜谉 讻讬讜谉 砖诪转 诪转讜讻讜, 讜谞专讗讛 讚讘讙诪专讗 讚讬诇谉 诪砖诪注 诇讛讜 讚讗诐 诇讗 讬注诪讜讚 诪讞讜诇讬 讝讛 讛讻讗 拽讗诪专 讗诐 讬注讻讘谞讜 讞讜诇讬 讝讛 诪诇注诪讜讚 讜讛专讬 诇讗 注讻讘讜 讗诇讗 讗专讬 讜讛讬讬谞讜 谞诪讬 讚砖诇讞讜 诪转诐 讗讻诇讜 讗专讬 讗讬谉 诇谞讜 砖讬讛讗 讙讟 讘讗诐 诇讗 讬注诪讜讚 砖讛专讬 诇讗 注讻讘讜 讗诇讗 讗专讬, 讜住讬驻讗 诪砖讘砖转讗 讛讬讗 讜诇讗讜 诪砖讜诐 讗讜谞住讗 讚诇讗 砖讻讬讞 讗诇讗 讗驻讬诇讜 讘讗讜谞住讗 讚砖讻讬讞 诪砖讜诐 转谞讗讜.



讗讬转讘讬讛 专讘讬谞讗 诇专讘讗 讗诐 诇讗 讬注诪讜讚 诪讞讜诇讬 讝讛 讜谞驻诇 注诇讬讜 讛讘讬转 讗讜 砖谞砖讻讜 谞讞砖 讛专讬 讝讛 讙讟. 讗诇诪讗 讗讬谉 讟注谞转 讗讜谞住 讗驻讬诇讜 讘讗讜谞住讗 讚诇讗 砖讻讬讞讗, 转诪讬讛讗 诇讬 讗诪讗讬 诇讗 驻专讬拽 诇讬讛 讛讗 砖诇讞讜 诪转诐 讗讻诇讜 讗专讬 讗讬谉 诇谞讜, 讜诪讬讛讜 诇驻讬专讜砖讜 砖诇 专讘谞讜 讞谞谞讗诇 讝"诇 诇讗 转讬拽砖讬 讻诇诇 讚讛讗 讚砖诇讞讜 诪转诐 讗转谞讗讛 讚专讬砖 讚讘专讬讬转讗 拽讗讬 讜讻讜诇讛 讘专讬讬转讗 诪转专爪转讗, 讗诇讗 砖诪爪讚 讗讞讚 拽砖讛 讚讛讗 诪砖讘砖转讬谞谉 诇讛 诇讘专讬讬转讗 讚诇讗 讻驻讬专讜砖讜. 讜讬砖 诇讜诪专 讚讛讻讬 拽讗诪专 讛讗 拽转谞讬 讘讘专讬讬转讗 讚讗驻讬诇讜 讗讻诇讜 讗专讬 讛专讬 讝讛 讙讟 讜讗讬 诪砖讜诐 讚砖诇讞讜 诪转诐 讛讛讜讗 诪砖讜诐 讚住讘讬专讗 诇讛讜 讚讗诐 诇讗 讬注诪讜讚 诪讞讜诇讬 讝讛 诪讞诪转 讞讜诇讛 讝讛 拽讗诪专 讜诪砖讜诐 讻讞 转谞讗讜 讛讜讗 讚砖诇讞讜 讻谉, 讜讛讜讗 讛讚讬谉 讗驻讬诇讜 讘讗讜谞住讗 讚砖讻讬讞讗 讚讻诇 砖诇讗 诪讞诪转 讗讜转讜 讞讜诇讬 讗讬谞讜 讙讟, 讗讘诇 讘讗诐 诪转讬 住转诐 讜讗讻诇讜 讗专讬 讛专讬 讝讛 讙讟 讚讗驻讬诇讜 讗讜谞住讗 讚诇讗 砖讻讬讞讗 讗住讬拽 讗讚注转讬讛 讜拽讘讬诇 讗谞驻砖讬讛, 讗诇讗 讚拽砖讬讗 诪讗讬 拽讗 诪讛讚专 诇讬讛 专讘讗 讗讬诪讗 专讬砖讗 讚专讬砖讗 谞诪讬 诪砖讜诐 砖讛转谞讛 讘驻讬专讜砖 讗诐 讬诪讜转 诪讞讜诇讬 讝讛 讜诇讗 谞转拽讬讬诐 讛转谞讗讬 砖讛专讬 诇讗 诪转 讗诇讗 诪讞诪转 讛讗专讬 砖讗讻诇讜, 讜讬砖 诇讜诪专 讚讛讗 讚诪讛讚专 诇讬讛 专讘讗 讗讬诪讗 专讬砖讗 诇讗讜 诇诪讬诪专讗 讚专讬砖讗 讚讬讬拽讗 讚讗讜谞住讗 讚诇讗 砖讻讬讞 诇讗 诪住讬拽 讗讚注转讬讛 砖讗诐 讻谉 诪讗讬 拽讗诪专 诇讬讛 专讘 讗讞讗 诪讚驻转讬 诇专讘讬谞讗, 讜诪砖讜诐 讚拽砖讬讗 专讬砖讗 讗住讬驻讗 诇讗 诪讜转讘讬谞谉 转讬讜讘转讛 诪讬谞讛, 讗讬谉 讜讚讗讬 诇讗 诪讜转讘讬谞谉 讜讗讚专讘讛 讗讚诪讜转讘讬谞谉 诪住讬驻讗 谞讬住讬讬注讬讛 诪专讬砖讗, 讗诇讗 注讬拽专 拽讜砖讬讬转讜 砖诇 专讘讗 诇讜诪专 讚讘专讬讬转讗 诪砖讘砖转讗 讛讬讗 讚专讬砖讗 讗住讬驻讗 驻诇讬讙讗 讚讘住讬驻讗 诪砖诪注 讚诪讗谉 讚诪转谞讛 讜讗诪专 诪讞讜诇讬 讝讛 诇讗讜 讚讜拽讗 讘讞讜诇讬 讝讛 拽讗 诪转谞讛 讗诇讗 诪转讜讱 讞讜诇讬 讝讛 拽讗诪专 讜讗诐 讻谉 讘专讬砖讗 谞诪讬 讛讜讛 诇讬讛 诇诪讬诪专 讛专讬 讝讛 讙讟 讚讛讗 讚拽讗诪专 讗诐 诪转讬 诪讞讜诇讬 讝讛 诪转讜讱 讞讜诇讬 讝讛 拽讗诪专 讜讗诐 诪讞讜诇讬 讝讛 讚讜拽讗 讗诐 讻谉 住讬驻讗 谞诪讬 [讘讻转"讬: 诇讗] 诇讬讛讜讬 讙讬讟讗 讚讛讗 讗诐 诇讗 讬注诪讜讚 诪讞讜诇讬 讝讛 拽讗诪专 讗诐 讻谉 讘专讬讬转讗 诪砖讘砖转讗 讛讬讗 讜诪砖讜诐 讛讻讬 诪拽砖讛 诇讬讛 专讘 讗讞讗 讜诪砖讜诐 讚拽砖讬讗 专讬砖讗 讗住讬驻讗 诇讗 诪讜转讘讬谞谉 讚诪讻诇 诪拽讜诐 诪住讬驻讗 砖诪注讬谞谉 讚讗讬谉 讟注谞转 讗讜谞住 讗驻讬诇讜 讘讗讜谞住讗 讚诇讗 砖讻讬讞讗 讚讬诇诪讗 [讘谞讚驻住: 讚讗诇诪讗] 讗驻讬诇讜 讗讜谞住讗 讚诇讗 砖讻讬讞 诪住讬拽 讗讚注转讬讛 讜讗讛讚专 讚讗讬谉 讛讻讬 讛讜讗 讚诪砖讜诐 讚拽砖讬讗 专讬砖讗 讗住讬驻讗 讻讜诇讛 诪砖讘砖转讗 讜诇讗 讗讬转诪专讗 讘讘讬 诪讚专砖讗 讜诇讗 诪讜转讘讬谞谉 诪讬谞讛, 讜专讗讬转讜 讘转讜住驻讜转 砖讛注诇讜 讗讜转讛 讘拽讜砖讬讗 讜讝讛 诇砖讜谞诐 专讘讬谞讗 驻专讬讱 诇专讘讗 诪讚拽转谞讬 讗诐 诇讗 讬注诪讜讚 讜讻讜' 讛专讬 讝讛 讙讟 讗诇诪讗 讗祝 注诇 驻讬 砖讛转谞讛 讘驻讬专讜砖 注诇 诪谞转 砖讬诪讜转 诪讞讜诇讬 讝讛 讗诪专讬谞谉 讚讗讬谉 讟注谞转 讗讜谞住 讜讛讜讬 讙讟 讻砖诪转 诪讞诪转 讚讘专 讗讞专 讻诇 砖讻谉 讻砖诇讗 讛讜爪讬讗 砖诐 [讘谞讚驻住: 砖讜诐] 讗讜谞住 诪谉 讛讻诇诇 砖讗讬谉 诇讬 诇驻专砖 讚讘专讬讜 讜诇讜诪专 讚讗讜谞住讗 讚诇讗 讚砖讻讬讞 讛讜讗, 讜诇讗 谞转讻讜讬谉 诇讗讜转讜 讗讜谞住, 讜专讘讗 诪讛讚专 诇讬讛 讜讗讬诪讗 诪专讬砖讗 讗讬谞讜 讙讟 讜诇讗讜 诇住讬讜注讬讛 诇谞驻砖讛 拽讗 诪讬讬转讬 专讗讬讬讛 诪专讬砖讗 讚讗讬谞讜 讙讟 讗驻讬诇讜 讗讬 讛讜讛 讗讜谞住讗 讛讬讬谞讜 讗讜诪专讬诐 讚讗讬谞讜 讙讟 诪讟注诐 砖驻讬专砖转讬 砖讛讜爪讬讗讜 诪谉 讛讻诇诇 讘驻讬专讜砖 讗诇讗 诇讗拽砖讜讬讬 诇专讘讬谞讗 拽讗 讗转讬 讗讚驻专讻转 诇讬讛 诪讛专讬 讝讛 讙讟 讚住讬驻讗 转讬拽砖讬 诇讱 专讬砖讗 讗住讬驻讗 讚拽转谞讬 讘专讬砖讗 讗讬谞讜 讙讟 讗诇讗 诪砖讘砖转讗 讛讬讗 讜讗讬讚讬 讜讗讬讚讬 讗讬谞讜 讙讟 注讚 讻讗谉.
讜诇注谞讬谉 驻住拽 讛诇讻讛 讗祝 注诇 驻讬 砖讗诪专讜 讗讬谉 讟注谞转 讗讜谞住 讘讙讬讟讬谉 讘讗讜谞住讗 讚诇讗 砖讻讬讞讗 讬砖 讟注谞转 讗讜谞住, 讚诇讗 诪住讬拽 讗讬谞讬砖 讗讚注转讬讛 讗讜谞住讗 讚诇讗 砖讻讬讞讗 讚讛讗 讗住讬拽谞讗 讛讻讗 讚讗祝 注诇 讙讘 讚拽讘讬诇 讻诇 讗讜谞住讗 讚诪转讬诇讬讚 讗驻讬诇讜 讛讻讬 讗讜谞住讗 讚诇讗 砖讻讬讞讗 讻诇诇 诇讗 讛讜讬 讘诪砖诪注 讜诇讗 注讚讬驻讬 讙讬讟讬谉 诪诪转谞讛 讘驻讬专讜砖 诇注谞讬谉 诪诪讜谉. 讜谞诪爪讗转 讗讜诪专 砖诇砖讛 讚讬谞讬谉 讞诇讜拽讬谉 讘讗讜谞住讬谉 讬砖 讗讜谞住讗 讚砖讻讬讞讗 讜讛讛讜讗 诇讻讜诇讬 注诇诪讗 讗讬谉 讟注谞转 讗讜谞住 讘讙讬讟讬谉 讻注讜讘讚讗 讚讛讛讜讗 讙讘专讗 讚讬讛讘 讙讟讗 诇讚讘讬转讛讜 讜驻住拽讬讛 诪讘专讗 讜讗诪专 讞讝讜 讚讗转讗讬 讞讝讜 讚讗转讗讬 讜讗诪专 砖诪讜讗诇 诇讗 砖诪讬讛 诪转讬讗 讜讗讜拽讬诪谞讗 诇讬讛 讘专讬砖 驻专拽 拽诪讗 讚讻转讜讘讜转 (讘, 讘) 讗驻讬诇讜 讻诪讗谉 讚讗诪专 讬砖 讟注谞转 讗讜谞住 诪砖讜诐 讚讗讜谞住讗 讚砖讻讬讞讗 砖讗谞讬 讗讜谞住讗 讚砖讻讬讞讗 讜诇讗 砖讻讬讞讗 讻讞讜诇讬 讜诪讬转讛 讜讻讬讜爪讗 讘讛谉 讝讜 讛讬讗 砖谞讞诇拽讜 讘讛 讜拽讬讬诪讗 诇谉 讻诪讗谉 讚讗诪专 讗讬谉 讟注谞转 讗讜谞住 讘讙讬讟讬谉 诪砖讜诐 爪谞讜注讜转 讜诪砖讜诐 驻专讜爪讜转. 讗讜谞住讗 讚诇讗 砖讻讬讞讗 讻诇诇 讻讗讻诇讜 讗专讬 讜讻谞驻诇 讛讘讬转 注诇讬讜 讜讗驻讜拽讬 谞讛专讗 讜讗住转讻专 谞讛专讗 讜讻讬讜爪讗 讘讛谉 讬砖 讟注谞转 讗讜谞住 诇讻讜诇讬 注诇诪讗 讜讗驻讬诇讜 讛转谞讛 讘驻讬专讜砖 讜拽讘讬诇 注诇讬讛 讻诇 讗讜谞住讗 讚诪转讬诇讬讚 讗讜谞住讗 讚诇讗 砖讻讬讞讗 诇讗 讛讜讬 讘讻诇诇 讚诇讗 诪住讬拽 讗讬谞砖 讗讚注转讬讛 讗讜谞住讗 讚诇讗 砖讻讬讞讗 讻诇诇.



 诪转谞讬': 诇讗 转转讬讞讚 注诪讜. [讘谞讚驻住: 讬专讜砖诇诪讬 转谞讬 讗祝 讛诪住讜讻谉 讗诪专 专讘 讬注拽讘 讘专 讗讞讗 诪注砖讛 讛讬讛 讻讬讜谉 砖讘注诇 诪转]



 讗诇讗 注诇 驻讬 注讚讬诐 讜讗驻讬诇讜 注诇 驻讬 注讘讚 讗驻讬诇讜 注诇 驻讬 砖驻讞讛. 讻诇讜诪专 诪驻谞讬 砖讛讜讗 讘讜砖 诪诇砖诪砖 讘驻谞讬讛诐 讞讜抓 诪砖驻讞转讛 诪驻谞讬 砖诇讘讜 [砖诇讘讛] 讙住 讘讛 讜讗讬谞讛 讘讜砖讛 诪诪谞讛 [讘谞讚驻住: 诪诪谞讜], 讜讚讜拽讗 讘砖讬砖 砖诐 注讚讬诐 砖专讗讜讛 砖谞转讬讞讚讛 讜讟注诪讗 讚讗诪专讬谞谉 讛谉 讛谉 注讬讚讬 讬讞讜讚 讛谉 讛谉 注讬讚讬 讘讬讗讛 [讘谞讚驻住: 讜讛讻讬谉 讗讬转讗 讘讬专讜砖诇诪讬 讚讙专住讬谞谉 讛转诐 谞转讬讞讚讛 注诪讜 讘驻谞讬 砖谞讬诐 爪专讬讻讛 诪诪谞讜 讙讟 砖谞讬 讗讞讚 讗讬谞讛 爪专讬讻讛 诪诪谞讜 砖谞讬 讘讗讞讚 讘砖讞专讬转 讜讘讗讞讚 讘讬谉 讛注专讘讬诐 讝讛 讛讬讛 诪注砖讛 讜砖讗诇 专讘讬 讗诇注讝专 讘谉 转专讚讬讜谉 讗转 讞讻诪讬诐 讜讗诪专讜 讗讬谉 讝讛 讬讞讜讚] 讜诇驻讬讻讱 讗诐 讗讬谉 砖诐 注讚讬诐 注诪讛诐 讗讜 讗驻讬诇讜 注讘讚 讜砖驻讞讛 讚讗讞专讬诐 讛讜讛 讗诪专讬谞谉 讛谉 讛谉 注讚讬 讬讞讜讚 讜讛谉 讛谉 注讚讬 讘讬讗讛, 讗讘诇 注讻砖讬讜 诪讬诪专 讗诪专讬谞谉 讻讬讜谉 砖讬讚注谞讜 砖讬砖 砖诐 注讘讚 讜砖驻讞讛 诇讗 谞转注住拽讜 讘讚讘专 讗讞专 讗讘诇 砖驻讞讛 讚讬讚讬讛 讙讬住讛 讘讛 讜讞讜砖砖讬谉 砖诪讗 谞转注住拽讜 讘驻谞讬讛 讗诇讗 讗诐 讻谉 讗诪专讛 讚诇讗 谞转注住拽讜 讚讛转诐 讜讚讗讬 诪讛讬诪谞讗 讚转专转讬 诇讗 注讘讚讛 讻讚讗讬转讗 讘驻专拽 讛讗砖讛 砖谞转讗诇诪谞讛 (讻讝, 讘 ) 讜诇驻讬 诪讛 砖驻住拽 专讘谞讜 讗诇驻讗住讬 讝"诇 讻专讘 驻驻讗 讚讗诪专 讛转诐 讻讗谉 讘砖驻讞讛 讚讬讚讛 讻讗谉 讘砖驻讞讛 讚讬讚讬讛 讻诇讜诪专 讚砖驻讞讛 讚讬讚讛 讗驻讬诇讜 讛注讬讚讛 讘驻讬专讜砖 诇讗 诪讛讬诪谞讗 讚注讘讬讚讗 讚诪砖拽专讗 讚砖驻讞转讛 讻讙讜驻讛 讜讻讘专讬讬转讗 讚拽转谞讬 讛讻讬 讛转诐. 讛讻讬 谞诪讬 诇讗 诪讛讬诪谞讗 讗诇讗 讘诪住讬讞讛 诇驻讬 转讜诪讛, 讜讻谉 谞诪讬 驻住拽 讛谞讙讬讚 讝爪"诇, 讗讘诇 注讘讚 讜砖驻讞讛 讗讬谉 谞讗诪谞讬诐 诇讜诪专 砖谞转讬讬讞讚讛 [讘谞讚驻住: 砖诇讗 谞转讬讞讚讛] 讻诇讜诪专 砖讛诐 讛讬讜 注诪讛诐, 讜讛讻讬 讗讬转讗 讘讬专讜砖诇诪讬 讜注讘讚 讜砖驻讞讛 谞讗诪谞讬谉, [讘谞讚驻住: 驻讬专讜砖 讘转诪讬讛] 讬讜讚注讬谉 讛诐 讛注讚讬诐 砖讘砖注转 砖谞转讬讞讚讛 注诪讜 砖讛讬讛 注诐 注讘讚 讜砖驻讞讛.
讜讟注诪讗 讚诪转谞讬转讬谉 讚拽转谞讬 诇讗 转转讬讞讚 注诪讛 [注诪讜] 驻讬专砖 专砖"讬 讝"诇: 诪砖讜诐 砖诪讗 讬讘讜讗 注诇讬讛 讚讗讬讻讗 诇诪讗谉 讚讗诪专 讞讬讬砖讬谞谉 砖诪讗 讘注诇 诇砖诐 拽讚讜砖讬谉 讜爪专讬讻讛 讙讟 砖谞讬 讜诇诪讗谉 讚诇讗 讞讗讬砖 诪讻诇 诪拽讜诐 驻谞讜讬讛 讛讬讗 讜讗住讜专 诇讛转讬讞讚 注诐 讛驻谞讜讬讛, 讜讗讬谉 讻讗谉 讟注诐 诪砖讜诐 讙讟 讬砖谉 砖讻讘专 诪住专讜 诇讛 拽讜讚诐 诇讻谉 讻诇讜诪专 砖讗讬谉 讞讜砖砖讬谉 诇讙讟 讬砖谉 讘砖讗诪专 诇讛 诪讛讬讜诐 讗诐 诪转讬 讗讜 诪讛讬讜诐 讜诇讻砖转注砖讬 讻讱 诪砖讜诐 讚讻讬讜谉 砖讗诐 诪转 讗讜 转拽讬讬诐 转谞讗讜 谞转讙专砖讛 诇诪驻专注 讗讬谉 讞讜砖砖讬谉 诇讜 讻诪讜 砖讗讬谉 讞讜砖砖讬谉 讘诪讬 砖讙讬专砖 讗转 讗砖转讜 讘讙讟 讙诪讜专 诪讛讬讜诐 讜讗讞专 讻讱 谞转讬讞讚讛 注诪讜 [讘谞讚驻住: 砖谞转讬讞讚讛 注诪讜] 讜讗驻讬诇讜 诇诪讗谉 讚讗诪专 诇讗 转谞砖讗 讘讜 诇讻转讞诇讛 讜讻诇 砖讻谉 诇诪讗谉 讚讗诪专 讗诐 谞转讙专砖讛 讘讜 转谞砖讗 诇讻转讞诇讛, 讜讛讗 讚讗诪专讬谞谉 讛专讬 讝讛 讙讬讟讬讱 讻诇 讝诪谉 砖讗注讘讜专 诪谞讙讚 驻谞讬讱 砖诇砖讬诐 讬讜诐 讜讛讬讛 讛讜诇讱 讜讘讗 讛讜诇讱 讜讘讗 讛讜讗讬诇 讜诇讗 谞转讬讞讚 注诪讛 讛专讬 讝讛 讙讟 讜讻讜', 讜诇讙讟 讬砖谉 讗讬谉 讞讜砖砖讬谉 砖讛专讬 诇讗 谞转讬讞讚 注诪讛 讚讗诇诪讗 讗诐 谞转讬讞讚 讛讜讬 讙讟 讬砖谉, 讬砖 诇讜诪专 讚讛转诐 讘讚诇讗 讗诪专 诇讛 诪讛讬讜诐 讜诇住讜祝 砖诇砖讬诐  讬讜诐 讛讬讗 讚谞转讙专砖讛 讜讛诇讻讱 讻砖谞转讬讞讚 讘谞转讬诐 讛讜讛 诇讬讛 讻讗诇讜 谞转讬讞讚 讘讬谉 讻转讬讘讛 诇谞转讬谞讛. 讜讛专"讗 讗讘"讚 讝"诇 驻讬专砖讛 讘砖诇讗 诪住专讜 诇讛 讗诇讗 讘讬讚 砖诇讬砖 讜讗讬谉 讛诇砖讜谉 诪转讞讜讜专 诇驻讬专讜砖讜, 讚讛专讬 讝讛 讙讬讟讬讱 砖谞转谞讜 诇讛 诪砖诪注. 讜诇住驻专讬诐 讚讙专住讬 讘讛 注诇 诪谞转 砖讗注讘讜专 诪谞讙讚 驻谞讬讱 讗讬谉 诇讱 诇讜诪专 讻诇砖讜谉 讛专讗砖讜谉 讚讛讗讜诪专 注诇 诪谞转 讻讗讜诪专 诪注讻砖讬讜 讚诪讬 讗诇讗 注诇 讻专讞讬谉 讘砖谞转谞讜 讘讬讚 砖诇讬砖, 讜诪讬讛讜 诇驻讬专讜砖 专讘谞讜 讞谞谞讗诇 讜专讘谞讜 转诐 讝"诇 砖驻讬专砖讜 讛讗 讚转谞谉 讛讻讗 诪讛 讛讬讗 讘讗讜转谉 讛讬诪讬诐 讚拽讗讬 讗诪讛讬讜诐 讗诐 诪转讬 诪注讻砖讬讜 讗诐 诪转讬 讻诪讜 砖讗谞讬 注转讬讚 诇讻转讜讘 讘住诪讜讱, 讗讬 讗驻砖专 诇驻专砖 讟注诪讗 讚诪转谞讬转讬谉 诪砖讜诐 讞砖砖 拽讚讜砖讬谉 砖讛专讬 诇专' 讬讛讜讚讛 讗讬谞讛 诪讙讜专砖转 讻诇诇 诪注讻砖讬讜 讗驻讬诇讜 诇讻讬 诪讗讬转 讗诇讗 讛讜讬 讟注诪讗 诪砖讜诐 讙讟 讬砖谉 讚讻讬讜谉 讚诇讗 讛讜讬 讙讟 讗讬 诇讗 诪讗讬转 讞讬讬砖讬谞谉 讘讬讛 谞诪讬 诇讙讟 讬砖谉 讜讻谉 驻讬专砖 专砖"讬 讝"诇 讘驻专拽 讛讗砖讛 砖谞转讗诇诪谞讛. 讜讛拽砖讜 讘转讜住驻讜转 诇驻讬专讜砖 讝讛 诪讚诪讬讬转讬谞谉 注诇讛 讘讙诪专讗 讘专讬讬转讗 讚专讗讜讛 砖谞转讬讞讚讛 注诪讜 讘讗驻诇讛 讜讻讜' 讚诪驻专砖 [讘谞讚驻住: 讻讚诪驻专砖] 讘讛 讟注诪讗 诪砖讜诐 讞砖砖 拽讚讜砖讬谉, 讚诇讻讗讜专讛 诪砖诪注 讚诪转谞讬转讬谉 谞诪讬 诪讛讛讬讗 讞砖砖讗 讛讬讗. 讜转讬专爪讜 讚诇专讘讬 讬讜住讬 讬砖 诇驻专砖 讚讛讜讬 讟注诪讗 谞诪讬 诪砖讜诐 讞砖砖 拽讚讜砖讬谉, 讜诇讚讬讚讬讛 讗讬讻讗 诪砖讜诐 转专讬 讞砖砖讜转 讚讻讬讜谉 讚拽讗诪专 讚讛讜讬 诪讙讜专砖转 讜讗讬谞讛 诪讙讜专砖转 诪住驻拽 讗诐 讛讬讗 诪讙讜专砖转 讗讬讻讗 诪砖讜诐 讞砖砖 拽讚讜砖讬谉 讜讗诐 讗讬谞讛 诪讙讜专砖转 讗讬讻讗 诪砖讜诐 讙讟 讬砖谉.





讛诪讗讬专讬

诪讻诇 诪拽讜诐 诇诪讚转 砖砖讻讬讘 诪专注 砖讙讬专砖 讘住转诐 讗讬谞讜 讞讜讝专 讜讙讟 诪注诇讬讗 讛讜讗 讜讛转讘讗专 讘诪爪讬注讗 讘讗讞讚 砖谞转谉 讙讟 住转诐 讜讗讬转谞讞 讜讗诪专讛 诇讬讛 讗讬转转讬讛 诪讗讬 讗转谞讞转 讗讬 拽讬讬诪转 讚讬讚讱 讗谞讗 讜讗注驻"讻 讚谞讜 砖讗讬谞讜 讻诇讜诐 驻讟讜诪讬 诪讬诇讬 讘注诇诪讗 讛讜讗 讗讘诇 讻诇 砖谞转谞讜 注诇 转谞讗讬 讗诐 讬诪讜转 讜讘转谞讗讬 讛诪讜注讬诇 诇讞讝讜专 诪讬讛讗 讗讬谞讜 讬讻讜诇 砖讛专讬 讗诐 诪转讬 讚拽讗诪专 转谞讗讬 讛讜讗 讜诇讻砖讬诪讜转 讞诇 诪讛讬讜诐 诇诪驻专注 讗讘诇 讻砖注诪讚 讘讟诇 讛讙讟 诪讗讬诇讬讜 讗注"驻 砖诪转 诇讗讞专 讻谉 讛讜讗讬诇 讜诇讗 诪讞讜诇讬 讛专讗砖讜谉 诪转 注诇 讛讚专讻讬诐 砖讘讬讗专谞讜 讜讘诪转谞讛 讬讻讜诇 诇讞讝讜专 讗注"驻 砖诪住专讛 诇诪拽讘诇 讗注"驻 砖讚讘专讬讜 砖诇 专讘 讛讜谞讗 谞讚讞讜 诪拽爪转谉 诪讛 砖讗诪专 砖诪转谞转讜 讻讙讬讟讜 讛诇讻讛 讛讬讗 讜讘讗 诇诇诪讚 砖讛诪驻专砖 讜讛讬讜爪讗 讘砖讬讬专讗 讜讛讬讜爪讗 讘拽讜诇专 讘讚讬谉 讝讛 讜讬砖 讞讜诇拽讬谉 讘诪驻专砖 讜讬讜爪讗 讘砖讬讬专讗 讻诪讜 砖讛转讘讗专 讘诪拽讜诪讜:



讻诇 砖讛爪专讻谞讜 诇讗讜诪讚 讘讬谉 讘讙讟 讘讬谉 讘诪转谞转 砖讻讬讘 诪专注 谞专讗讛 讚讜拽讗 讻砖驻讬专讟 讜讗诪专 诪讞讜诇讬 讝讛 讛讗 砖讻讬讘 诪专注 砖谞讜转谉 住转诐 诪讞诪转 诪讬转讛 砖谞讬转拽 诪讞讜诇讬 诇讞讜诇讬 讛讜讗讬诇 讜诪转谞转讜 住转诐 讜诇讗 讛诇讱 讘诇讗 诪砖注谞转 讗讬谉 爪专讬讱 讗讜诪讚 讜诪转谞转讜 拽讬讬诪转 讜讻谉 讘讙讟 讗诐 讗诪专 讗诐 诪转讬 诇讘讚 讜诇讗 讗诪专 诪讞讜诇讬 讝讛 讗讬谞讜 爪专讬讱 讗讜诪讚 讗诐 讘讛诇讱 讘诇讗 诪砖注谞转 诇砖讬讟讛 专讗砖讜谞讛 讜讗诐 讚讜拽讗 讘诪砖注谞转 诇砖讬讟讛 砖谞讬讬讛 砖讗诐 诇讗 讻谉 讛讬讛 诇讜 诇讛拽砖讜转 诇专讘 讛讜谞讗 诪转谞讬' 诇诪讛 诇讬 讚拽转谞讬 诪讞讜诇讬 讝讛 讗驻讬' 讻诇 砖讻讬讘 诪专注 讚拽讗诪专 转谞讜 讙讟 诇讗砖转讜 讻讱 讛讜讗 诇讚注转讜 讗诇讗 砖讗讬谉 讗讜诪讚 讗诇讗 讘诪讞讜诇讬 讝讛 讗讘诇 讗诐 诪转讬 住转诐 诇讗 讜诪讻诇 诪拽讜诐 讙讚讜诇讬 讛驻讜住拽讬诐 住讜讘专讬诐 砖讻诇 砖讻讬讘 诪专注 爪专讬讱 讗讜诪讚 讘讬谉 诇注谞讬谉 诪转谞讛 讘讬谉 诇注谞讬谉 讙讟 讻砖讗诪专 讗诐 诪转讬 讗注"驻 砖诇讗 讗诪专 诪讞讜诇讬 讝讛 讗诇讗 砖拽讜砖讬讗 讝讜 讞讝拽讛 讜注讜讚 讚讛讗 诪转谞讬转讬谉 拽转谞讬 转诇转 [讝讛 讙讬讟讬讱 讗诐 诪转讬] 讝讛 讙讬讟讬讱 诪讞讜诇讬 讝讛 讝讛 讙讬讟讬讱 诇讗讞专 诪讬转讛 讜讘砖诇砖转诐 讗诪专 诇讗 讗诪专 讻诇讜诐 讜讗讞"讻 驻讬专砖 砖转讬诐 诪讛谉 讘诪讛讬讜诐 诪讛讬讜诐 讗诐 诪转讬 讛专讬 讝讛 讙讟 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜讗讞"讻 驻讬专砖 诪讛讬讜诐 讗诐 诪转讬 诪讞讜诇讬 讝讛 讜注诇讬讜 讛讜讗 诪驻专砖 讚讬谉 讛讗讜诪讚 讗诇诪讗 砖诇讗 讛讜讝讻专 讚讬谉 讗讜诪讚 讗诇讗 讘诪讞讜诇讬 讝讛 讜讻谉 讻转讘讜讛 讞讻诪讬 讛讚讜专讜转:

讝讛讜 讘讬讗讜专 讛诪砖谞讛 讜驻住拽 砖诇讛 注诇 讛讚专讱 砖讘讬讗专谞讜 诇砖讬讟转谞讜 讜诪讛 砖谞讻谞住 转讞转讬讛 讘讙诪' 讻讱 讛讜讗:





转讜住驻讜转 专讬"讚

讜诪讬 讗讬讻讗 诪讬讚讬 讚诪讚讗讜专讬讬转讗 诇讗 讛讜讬 讙讬讟讗 讜诪砖讜诐 讙讝讬专讛 砖诪讗 讬讗诪专讜 讬砖 讙讟 诇讗讞专 诪讬转讛 砖专讬谞谉 讗砖转 讗讬砖 诇注诇诪讗 讗讬谉 诪讗谉 讚诪拽讚砖 讗讚注转讗 讚专讘谞谉 诪拽讚砖 讜讗驻拽注讬谞讛讜 专讘谞谉 诇拽讚讜砖讬谉 诪讬谞讬讛 讜讛诇讻转讗 讻专讘讛 讜专讘讗 讜讛讻讬 讗诪专讬谞谉 诇拽诪谉 讘驻专拽讬谉 讗转拽讬谉 砖诪讜讗诇 讘讙讬讟讗 讚砖"诪 讗诐 诇讗 诪转讬 诇讗 讬讛讗 讙讟 讜讗诐 诪转讬 讬讛讗 讙讟 讜讗诐 诇讗 诪转讬 [诇讗] 讬讛讗 讙讟 诇诪讬诪专讗 砖讗诐 讬转谞讜 讘住转诐 诪讬讚 讛讜讬 讙讟:



讗"专 讗诇注讝专 诪砖诪讬讛 讚专讘 砖"诪 砖谞讬转拽 诪讞讜诇讬 诇讞讜诇讬 诪转谞转讜 诪转谞讛:



转"专 讛专讬 讝讛 讙讬讟讬讱 诪讛讬讜诐 讗诐 诪转讬 诪讞讜诇讬 讝讛 讜谞驻诇 注诇讬讜 讘讬转 讗讜 谞砖讻讜 谞讞砖 讗讜 讗讻诇讜 讗专讬 讗讬谞讜 讙讟 驻讬' 讚讗讜谞住讗 讚诇讗 砖讻讬讞 讗讚注转讬讛 诇讗拽谞讜讬讬 注诇讬讛 讚诇讗 诇讛讜讬 讙讬讟讗 讗诐 讬讗谞住 讜讗讚注转讗 讚讛讻讬 诇讗 讙诪专 讜诪拽谞讬讛. 讛讛讜讗 讙讘专讗 讚讝讘讬谉 讗专注讗 诇讞讘专讬讛 拽讘讬诇 注诇讬讛 讻诇 讗讜谞住讗 讚诪转讬诇讬讚 诇住讜祝 讗驻讬拽讜 讘讛 谞讛专讗. 驻讬' 爪讜讛 讛诪诇讱 砖讬讘讬讗讜 讛谞讛专 讚专讱 注诇讬讛. 讗转讜 诇拽诪讬讛 讚专讘讬谞讗 讗"诇 讝讬诇 砖驻讬 诇讬讛 讚讛讗 拽讘讬诇转 注诇讱 讻诇 讗讜谞住讗 讚诪转讬诇讬讚 讘讛 讗"诇 专讘 转讞诇讬驻讗 诇专讘讬谞讗 讗讜谞住讗 讚诇讗 砖讻讬讞 讛讜讗 讗讬讙诇讙诇 诪讬诇转讗 讜诪讟讗 诇拽诪讬讛 讚专讘讗 讗诪专 诇讛讜 讗讜谞住讗 讚诇讗 砖讻讬讞 讛讜讗:



专讘 驻驻讗 讜专讘 讛讜谞讗 讘专讬讛 讚专讘 讬讛讜砖注 讝讘讬谉 砖讜诪砖诪讬 讗讙讜讚讗 讚谞讛专 诪诇讻讗 讗讙讬专讜 诪诇讞讬 诇诪注讘讚讬谞讛 讜拽讘讬诇讜 注诇讬讬讛讜 讻诇 讗讜谞住讗 讚诪转讬诇讬讚 讘讬讛 诇住讜祝 诪住转讻专 谞讛专 诪诇讻讗. 驻讬' 谞住转诐 讜诇讗 讛讬讜 讛住驻讬谞讜转 讬讻讜诇讜转 诇注讘讜专 讗诪专讜 诇讛讜 讗讙讬专讜 讞诪专讬 讜讗住拽讬谞讛讜 谞讬讛诇谉 讚拽讗 拽讘诇讬转讜 注诇讬讬讻讜 讻诇 讗讜谞住讗 讚诪转讬诇讬讚 讗转讜 诇拽诪讬讛 讚专讘讗 [讗"诇] 拽讗拽讬 讞讬讜专讬 诪砖诇讞讬 讙诇讬诪讗 讚讗讬谞砖讬 讗讜谞住讗 讚诇讗 砖讻讬讞 讛讜讗 讜讛诇讻转讗 讻专讘讗:



诪转谞讬' 诇讗 转转讬讞讚 注诪讜 讗诇讗 讘驻谞讬 注讚讬诐 讗驻讬诇讜 注讘讚 讗驻讬诇讜 砖驻讞讛 讞讜抓 诪砖驻讞转讛 诪驻谞讬 砖诇讘讛 讙住 讘砖驻讞转讛 讜诪讛 讛讬讗 讘讗讜转谉 讛讬诪讬诐 专' 讬讛讜讚讛 讗讜诪专 讛专讬 讛讬讗 讻讗砖转 讗讬砖 诇讻诇 讚讘专 专' 讬讜住讬 讗讜诪专 诪讙讜专砖转 讜讗讬谞讛 诪讙讜专砖转. 驻讬' 诇讗 转转讬讬讞讚 注诪讜 讗诇讗 讘注讚讬诐 砖诪讗 讬讘讗 注诇讬讛 讜讬转讘讟诇 讛讙讟 讜转讛讗 爪专讬讻讛 讙讟 砖谞讬 诇讘注讬诇讛 讝讜 讜诇拽诪谉 讘驻' 讛讝讜专拽 驻诇讬讙讬 讘"砖 讜讘"讛 讘诪讙专砖 讗转 讗砖转讜 讜诇谞讛 注诪讜 讘驻讜谞讚拽讬 讜诪爪专讻讬 诇讛 讘"讛 讙讟 砖谞讬 讜讗注"驻 砖讛讙讟 讝讛 讗讬谞讜 讙讜诪专 讗诇讗 诇讗讞专 诪讬转讛 讻讬讜谉 讚讗诪专 诪讛讬讜诐 讗诐 诪转讬 诇诪驻专注 讛讜讗 拽讜谞讛 讜讗讬谞讜 驻讜讟专 讛讘讬讗讛 砖注砖讛 讘讛 诇讗讞专 诪讬讻谉 讛诇讻讱 讗诐 讬讘讗 注诇讬讛 爪专讬讻讛 诪诪谞讜 讙讟 砖谞讬:





诪讛专砖"讗 - 讞讬讚讜砖讬 讛诇讻讜转

转讚"讛 讗讬转讬讘讬讛 专讘讬谞讗 讻讜' 讜专讘讗 诪讛讚专 诇讬讛 讚诪砖讜讘砖转 讻讜' 讜诇讗 诪砖讜诐 住讬讬注转讗 讻讜' 注讻"诇 讚诇驻讬 讛住讜讙讬讗 讚砖诪注转讬谉 讛讻讗 讗讻转讬 诇讗 讛砖讬讘 诇讜 讚诪砖讜讘砖转 讛讬讗 讗诇讗 讚讛砖讬讘 诇讜 讗讚诪讜转讘转 诇讬 诪住讬驻讗 转住讬讬注谉 诪专讬砖讗 讚讬砖 讟注谞转 讗讜谞住 讘讗讜谞住讗 讚诇讗 砖讻讬讞讗 讗讘诇 诇驻专"讬 讚诪讞诇拽 讘讬谉 讛讬讻讗 讚讛讜讬 讘讻诇诇 诪砖诪注讜转 诇砖讜谞讜 讜讘讬谉 讛讬讻讗 讚诇讬讻讗 讘讻诇诇 诪砖诪注讜转 诇砖讜谞讜 讗诐 讻谉 诪住讬驻讗 砖驻讬专 讗讜转讘谉 诇讬讛 讘诪讻"砖 讗讘诇 诪专讬砖讗 诇讗 转住讬讬注谉 讚讗讬诪讗 诪砖讜诐 讚诇讗 讛讜讬 讘讻诇诇 诪砖诪注讜转 诇砖讜谞讜 讗讘诇 讘讛讱 注讜讘讚讗 讚拽讘讬诇 注诇讬讛 讻诇 讗讜谞住讗 讚诪转讬讬诇讬讚 讛讜讜 砖驻讬专 讘诪砖诪注讜转 诇砖讜谞讜 讗诇讗 讚注"讻 讚诇讗 讛砖讬讘 诇讜 讗诇讗 讚诪砖讜讘砖转 讛讬讗 诪砖讜诐 讚拽砖讬讗 专讬砖讗 诇住讬驻讗 讚转专讜讬讬讛讜 讗讬讬专讬 讘讞讚 讙讜讜谞讗 讘讚诇讗 讛讜讜 讘讻诇诇 诪砖诪注讜转 诇砖讜谞讜 讜讚讜"拽:


讘讚"讛 诇讗 转转讬讞讚 讻讜' 讗讘诇 诇专' 讬讜住讬 讚讗诪专 诪讙讜专砖转 讜讗讬谞讛 诪讙讜专砖转 讜诇专' 诪讗讬专 讻讜' 注讻"诇 诇专' 诪讗讬专 讜讚讗讬 谞讬讞讗 讚住"诇 诪砖注转 谞转讬谞讛 诇讬讻讗 诇诪讬讞砖 诪砖讜诐 讙讟 讬砖谉 讗诇讗 诇拽讬讚讜砖讬谉 讗讘诇 诇专' 讬讜住讬 讻驻讬 砖驻讬专砖讜 讛转讜住驻讜转 诇拽诪谉 讚诪住驻拽讗 诇讬讛 讗讬 诪砖注转 谞转讬谞讛 讻专' 诪讗讬专 讗讬 砖注讛 讗讞转 拽讜讚诐 诪讬转讛 讻专"讬 砖驻讬专 诪爪讬 诇诪讬诪专 谞诪讬 诇专' 讬讜住讬 诪砖讜诐 讙讟 讬砖谉 讜拽"诇:





讞讻诪转 砖诇诪讛

转讜住' 讘讚"讛 诇讗 转转讬讬讞讚 讻讜' 诪讬诇转讗 讘讗驻讬讛 谞驻砖讛 讛讬讗. 谞"讘 讚讛讬讬谞讜 砖讗讜诪专 讘驻讬专讜砖 讛专讬 讝讛 讙讬讟讱 诪注转 砖讗谞讬 讘注讜诇诐:





讞讬讚讜砖讬 专讘讬 注拽讬讘讗 讗讬讙专

讙诪专讗 砖讻"诪 砖谞讬转拽 诪讞讜诇讬 诇讞讜诇讬 讻讜' 注' 讘专"谉 砖讛拽砖讛 注诇 讛专诪讘"诐 砖驻住拽 讚讘诪转谞转 砖讻"诪 砖谞讬转拽 诪讞讜诇讬 诇讞讜诇讬 讚讘注讬 讗讜诪讚谞讗 讗诐 诪讞讜诇讬 专讗砖讜谉 诪转 讛讗 诪诪转谞讬' 讚拽转谞讬 讘专讬砖讗 诪讛讬讜诐 讗诐 诪转讬 讜讘住讬驻讗 拽转谞讬 诪讛讬讜诐 讗诐 诪转讬 诪讞讜诇讬 讝讛 讗讜诪讚讬' 讻讜' 诪砖诪注 讚讘专讬砖讗 讘住转诐 讗诐 诪转讬 诇讗 讘注讬 讗讜诪讚谞讗 讻讬讜谉 讚诇讗 讗诪专 诪讞讜诇讬 讝讛, 讜讛"谞 讘诪转谞转 砖讻"诪 讚诇讗 讗诪专 诪讞讜诇讬 讝讛 注"砖. 讜诇注谞"讚 谞专讗讛, 讚诇讻讗讜专讛 讬砖 诇讛拽砖讜转 诇驻诪"砖 专砖"讬 讘讗讜诪讚讬' 讗讜转讜 讗诐 诪讞讜诇讬 专讗砖讜谉 诪转 讛讬讬谞讜 讚讬砖 讘讜 注讜讚 诪讞讜诇讬 专讗砖讜谉, 讗祝 讚讞讜诇讬 专讗砖讜谉 诇讗 讙专诐 讛诪讬转讛 讗诇讗 砖诪讻讞讜 讘讗 讛讞讜诇讬 砖谞讬 砖诪转 诪诪谞讜. 诪"诪 讛讜讬 讙讟 讻讬讜谉 讚诪转 讘转讜讱 讞讜诇讬 讛专讗砖讜谉. 讛讗 诪讘讜讗专 驻"拽 讚讻转讜讘讜转 讘讛讗 讚讗诪专讬' 讛讗 讞诇讛 讛"讝 讙讟 讚讞讜诇讬 讛讜讬 讘讻诇诇 讗讜谞住 讚诇讗 砖讻讬讞. 讜讘讛讗 讜讚讗讬 讗讬谉 讞讬诇讜拽 讘讬谉 讘专讬讗 砖谞驻诇 诇讞讜诇讬 讜讘讬谉 讞讜诇讛 砖谞驻诇 诇讞讜诇讛 讗诐 讗讬谞讜 讘讙专诪讜转 讛讞讜诇讬 讛专讗砖讜谉 讻讬讜谉 讚讛讜讗 注谞讬谉 讞讜诇讬 讗讞专 诇讙诪专讬 讘讜讚讗讬 诇"砖 讻诪讜 讚诇"砖 诇讘专讬讗 砖讬讞诇讛. 讗诐 讻谉 讗诪讗讬 讛讜讬 讙讟 谞讛讬 讚诪转 讘转讜讱 讞讜诇讬 讛专讗砖讜谉 诪"诪 讬讛讬讛 讻诪讜 讗讻诇讜 讗专讬 砖讗讬谞讜 讙讟 讚讛讜讬 讗讜谞住 讛"谞 诇讙讘讬 讞讜诇讬 讛讗讞专 讛讜讬 讗讜谞住.
讗诪谞诐 诇讗 拽砖讛 诪讬讚讬 讚讛讗 诇诇讬砖谞讗 拽诪讗 讚讻转讜讘讜转 讙讘讬 讙讟 讗诪专讬谞谉 讗讬谉 讗讜谞诐 讘讙讬讟讬谉. 讜讻谉 诇诇"讘 诪"诪 讘讗讜谞住 诪讬转讛 讗讬谉 讛讙讟 讘讟诇 讚讗诪专讬谞谉 讚谞讬讞讗 诇讬讛 讚诇讗 转讬驻讜诇 拽诪讬 讬讘诐 讜砖讗谞讬 讘讗讻诇讜 讗专讬 讚讛讜讬 讗讜谞诐 讚诇"砖 讻诇诇 讻诪"砖 转讜住', 讜讻"讝 诇砖讬讟转 专砖"讬. 讗讘诇 诇砖讬讟转 讛专砖讘"讗 讚诪讞诪转 讞讜诇讬 讛专讗砖讜谉 诪转 讛讬讬谞讜 讚讞讜诇讬 讛专讗砖讜谉 讙专诐 砖讘讞讜诇讬 讛讗讞专 诪转 诪诪谞讜. 诪诪讬诇讗 谞讬讞讗 讚讬"诇 讚谞讛讬 讚讘讙讟 讘诇讗 讗诪专 诪讞讜诇讬 讝讛 诇讗 讘注讬 讗讜诪讚谞讗 讚诇讜 讬讛讬讛 讚诇讗 诪转 诪讞讜诇讬 讛专讗砖讜谉 诪讻诇 诪拽讜诐 讛讜讬 讙讟 讛讬讬谞讜 诪砖讜诐 讚讗讬谉 讗讜谞住 讘讙讬讟讬谉. 讗讜 诪讚讬谞讗 讗讜 诪砖讜诐 讚诇讗 谞讬讞讗 诇讬讛 讚诇讗 转讬驻讜诇 拽诪讬 讬讘诐. 讗讘诇 讘诪转谞转 砖讻"诪 讻讬讜谉 讚谞讬转拽 诇讞讜诇讬 讗讞专 讗诐 讗讬谞讜 讘讙专诪转 讞讜诇讬 讛专讗砖讜谉 讛讜讬 讗讜谞住 讚诪讘讟诇 诇讛诪转谞讛 诪砖"讛 讘注讬 讗讜诪讚谞讗 讚诪转 诪讞讜诇讬 专讗砖讜谉 讛讬讬谞讜 讘讙专诪转 讞讜诇讬 讚讝讛讜 讛讜讬 讗讜谞住 讚砖讻讬讞 讻讙讜谉 驻住拽讗 诪讘专讗. 讻谞诇注谞"讚 讜讛讜讗 讻驻转讜专 讜驻专讞. 讜注"驻 住讘专讗 讝讜 讬砖 诪拽讜诐 诇讟注讜谉 注诇 转讬专讜抓 讘' 讚转讜住' 讚"讛 讗讬转讬讘讬' 专讘讬谞讗. 讜讛讬讬谞讜 讚讘转讞诇讛 讚讗祝 诇讛讱 转讬专讜抓 讚诇讗 住"诇 诇讞诇拽 诇讚讬谞讗 讘讬谉 讗讜谞住 讚砖讻讬讞 拽爪转 诇讗讜谞住 讚诇"砖 讻诇诇 注"讻 讛讬讬谞讜 专拽 诇注谞讬谉 讛转拽谞转 讞讻诪讬诐 诪砖讜诐 爪谞讜注讜转 讜驻专讜爪讜转. 讗讘诇 诪"诪 讬砖 讞讬诇讜拽 讘讬谞讬讛诐 诇注谞讬谉 诪讛 讚讗诪专讬谞谉 讘讻转讜讘讜转 讚讗祝 诇诇讬砖谞讗 讘转专讗 讚讬砖 讗讜谞住 讘讙讬讟讬谉 诪"诪 讘诪转 讛讜讬 讙讟 讚谞讬讞讗 诇讬讛 讚诇讗 转讬驻讜诇 拽诪讬 讬讘诐. 讜讘讝讛 讬拽砖讛 讗诪讗讬 讘讗讻诇讜 讗专讬 讗讬谞讜 讙讟, 讗注"讻 讚讘讝讛 讜讚讗讬 讬砖 讞讬诇讜拽 讚讗祝 讚诪讻讞 讚谞讬讞讗 诇讬讛 讚诇讗 转讬驻讜诇 拽诪讬 讬讘诐 讗住讬拽 讗讚注转讬' 注诇 讗讜谞住, 诪"诪 注诇 讗讜谞住 讚诇"砖 讻诇诇 讘讜讚讗讬 诇讗 讗住讬拽 讗讚注转讬' 讜讻诪"砖 转讜住' 讻转讜讘讜转 讚"讛 谞讬讞讗 诇讬讛. 讜诪砖"讛 谞拽讟讜 拽讜砖讬讬转诐 专拽 诇诇"拽 讚讗讬谉 讗讜谞住 讘讙讬讟讬谉 讘讝讛 讛讬讛 住"诇 讘拽讜砖讬讬转' 讜讻谉 讘转讬专讜爪诐 讛讘' 讚讗讬谉 讞讬诇讜拽 讘讬谉 讗讜谞住讬' 诇讗讜谞住讬'. 讜诇驻"讝 讬拽砖讛 注诇 转讬专讜爪诐 讛讘' 讛讗 讗祝 讗诐 讗讜谞住 讚诇"砖 诇讗 讗住讬拽 讗讚注转讬', 诪"诪 谞讬诪讗 讚讚注转讜 讗诐 诪转 讘转讜讱 讞讜诇讬 讚讛讗 诪爪讚 讚谞讬讞讗 诇讬讛 讚诇讗 转讬驻讜诇 拽诪讬 讬讘诐 讗住讬拽 讗讚注转讬' 讗讜谞住 讚砖讻讬讞 拽爪转 讜讛讬讬谞讜 诪讬转讛 住转诪讗. 讜讗"讻 诪诪讬诇讗 讚谞讬讞讗 诇讬讛 讘讗诐 讬讞诇讛 讞讜诇讬 讗讞专 砖诇讗 讘讙专诪转 讞讜诇讬 讛专讗砖讜谉 讚诪"诪 讻诇 砖讬拽讜讬讬诐 讘讜 诪讞讜诇讬 讝讛 讚讛讬讬谞讜 砖讬讛讬讛 讘讜 注讚讬讬谉 讞讜诇讬 讛专讗砖讜谉 讚讬讛讬讛 讙讟 诪砖"讛 讚注转讜 讘转讜讱 讗讜转讜 讞讜诇讬 讜诇讗 诇诪讞诪转 讗讜转讜 讞讜诇讬 讚讗讝 讬讛讬讛 讛讚讬谉 讚讗诐 讛讜讗 砖诇讗 讘讙专诪转 讞讜诇讬 讛专讗砖讜谉 砖诇讗 讬讛讬讛 讙讟:





讞讬讚讜砖讬 讞转"住

讝讛 讙讬讟讱 诪讛讬讜诐 讗诐 诪转讬 诪讞讜诇讬 讝讛 讜谞驻诇 讛讘讬转 注诇讬讜 讜讻讜' 谞专讗讛 讚诪讞讜诇讬 讝讛 讬砖 诇驻专砖 诪讞诪转 讞讜诇讬 讝讛 讚讜拽讗 讜诇讗 诪讞诪转 住讘专讛 讗讞专转. 讜讗"谞 诪讞讜诇讬 讝讛 诪转讜讱 讞讜诇讬 讝讛. 讗驻讬' 讘住讘专讛 专讞讜拽讛. 讜住"诇 诇讛讬专讜砖诇诪讬 讚讘讗讜诪专讜 讗诐 诪转 诪转驻专砖 诪讞诪转 讞讜诇讬 讝讛. 讜讗诐 讗诪专 讗诐 诇讗 讗注诪讜讚 讬转驻专砖 诪转讜讱 讞讜诇讬 讝讛 讜砖"住 讚讬诇谉 住"诇 讗"讗 诇驻专砖 诪讞讜诇讬 讝讛 讘砖谞讬 讗讜驻谞讬诐 注"讻 拽砖讛 专讬砖讗 诇住讬驻讗 讜诪砖讘砖转讗 讛讬讗. 讜讻砖砖诇讞讜 诇转诐 讘诪注砖讛 砖讛讬' 砖谞砖讻讜 讗专讬 讜转诐 讛讬讬谞讜 讘谞讬 讗"讬 讘注诇讬 转诇诪讜讚 讬专讜砖诇诪讬 砖诇讞讜 讗注"驻 砖讗谞讜 诪讚诪讬谉 诇讬讬砖讘 讛讘专讬讬转讗 诪"诪 诇讗 谞注砖讛 诪注砖讛 注"驻 砖讬谞讜讬' 砖诇谞讜 注"讻 讘讗诐 诇讗 讗注诪讜讚 诪谞砖讻讜 讗专讬 讗讬谉 诇谞讜 讜讛讜讛 住驻讬拽讗 讜讻谉 驻住拽 专诪讘"诐 讚讘讗诐 诇讗 讗注诪讜讚 讜谞砖讻讜 讗专讬 住驻讬拽讗 讛讜讛 讜讘讗诐 诪转讬 讜谞砖讻讜 讗专讬 讜讚讗讬 讗讬谞讛 诪讙讜专砖转. 讜专诪讘"谉 讻转讘 讚诇讗讜 讚讜拽讗 拽砖讛 专讬砖讗 讗住讬驻讗 讗诇讗 住讬驻讗 拽砖讬' 诪诪砖谞转讬谞讜 讚诇诪讗讬 讚诇讗 住"诇 诇砖"住 讚讬诇谉 诇讞诇拽 讘讬谉 讗诐 诪转讬 诇讗诐 诇讗 讗注诪讜讚 讗"讻 讛专讬 讘诪砖谞转讬谞讜 诪驻讜专砖 讚诪讞讜诇讬 讝讛 讗诪讚讬谞谉 讗诐 诪讞诪转 讞讜诇讬 讛专讗砖讜谉 讜诇讗 诪讞诪转 讞讜诇讬 讗讞专. 讜诇驻注"讚 讛讬讬谞讜 诇砖讬讟转 专砖"讬 讛谞"诇 讚住"诇 讚专讘讛 讜专讘讗 诪讜讚讬诐 诇专"讛 讘诪驻专砖 讘讛讚讬讗 讗诐 讬诪讜转 谞诪爪讗 讙诐 诇诪住拽谞讗 诪讬讬专讬 诪转谞讬' 诪谞讬转拽 诪讞讜诇讬 诇讞讜诇讬 讜讛诇讱 专拽 注诇 诪砖注谞转讜 讜诇讗 注诪讚 诇讙诪专讬 讜讗驻"讛 讘注讬' 讗讜诪讚 砖诪转 诪讞讜诇讬 讝讛 讚讜拽讗 讗"讻 拽砖讛 讗住讬驻讗 讚讘专讬讬转讗 讚住"诇 讗驻讬诇讜 谞驻诇 讛讘讬转 讛专讬 讝讛 讙讟. 讗讘诇 诇讛住讜讘专讬诐 讚专讘讛 讜专"讬 驻诇讬讙讬 讘讗讜诪专 诇讛讚讬讗 讗诐 讬诪讜转 讜诪讬讬专讬 诪转谞讬' 讘注诪讚 诪诪砖 注诇 讘专讬讜 讗"讻 讗驻讬' 谞讬诪讗 诪讞讜诇讬 讝讛 驻讬专讜砖讜 诪转讜讱 讞讜诇讬 讝讛 诪"诪 讘诪砖谞转讬谞讜 砖谞转专驻讗 诇讙诪专讬 讗讬 诇讗讜 讚讗诪讚讜讛讜 砖讞讜诇讬 讛砖谞讬 讛讜讗 诪讞诪转 讞讜诇讬 讛专讗砖讜谉 诇讗 诪转 诪转讜讱 讞讜诇讬 讝讛 讜诇讬转讗 诇讚专诪讘"谉:


诇讗 转转讬讞讚 注诪讜 讗诇讗 讘驻谞讬 注讚讬诐. 注讬' 驻讬专砖"讬 讜转讜住' 讜讗诪谞诐 讘讻转讜讘讜转 驻讬专砖"讬 诪砖讜诐 讙讟 讬砖谉 注"砖 讻"讝 注"讘 讜转讜住' 砖诐 讜诪讚讘专讬 砖讬讟讛 诪拽讜讘爪转 砖诐 诇诪讚转讬 诇讬讬砖讘 讚讛讬' 拽砖讛 诇专砖"讬 诪讗讞专 讚专讘 驻驻讗 转讬' 砖诐 讘砖讘讜讬' 讛拽讬诇讜 诪"讟 讗转讜 专"注 讜专"讗 诇转专抓 讗讜拽讬诪转讗 讗讞专讬转讬. 驻砖讬讟讗 诇讞诇拽 讘讬谉 砖讘讜讬' 讚讛转诐 诇讞砖砖 拽讬讚讜砖讬谉 讚砖诪注转讬谉 讗注"讻 讘注讬 诇砖谞讜讬' 讛转诐 讙诐 诇诪"讚 讘砖诪注转讬谉 讚诪砖讜诐 讝谞讜转 讘注诇诪讗 讜讬讞讬讚 驻谞讜讬' 讜讛讜讗 讻诪讬谉 讙讟 讬砖谉 讜住"诇 讚讗讬谉 诇讛拽诇 讘砖讘讜讬' 讟驻讬 诪讘讛谞讬 讞砖砖讜转 注"讻 拽讗 诪砖谞讬 砖讬谞讜讬' 讗讞专讬谞讗:





驻谞讬 讬讛讜砖注

专砖"讬 讘讚"讛 讙讝讬专讛 砖诪讗 讬讗诪专讜 讻讜' 砖"诪 讬砖 讙讟 诇讗讞专 诪讬转讛 讜讗转讬 诇讗讻砖讜专讬 讝讛 讙讬讟讱 诇讗讞专 诪讬转讛 注讻"诇. 讜讗注"讙 讚诇专讘讗 讗驻讬诇讜 讘讗讜诪专 讛专讬 讝讛 讙讬讟讱 诇讗讞专 诪讬转讛 讛讜讬 讙讟 住驻拽 诇诪讗讬 讚住"诇 诇专讘讗 讻专"讬 讚讝诪谞讜 砖诇 砖讟专 诪讜讻讬讞 讜讛讜"诇 讻诪讛讬讜诐 讜诇讗讞专 诪讬转讛 讻讚讗诪专讬谞谉 诇注讬诇 讘砖诪注转讬谉 讚诇专讘讗 驻砖讬讟讗 诇讬讛 讜讛讗 讚拽讗诪专 专讘讗 诇注讬诇 讻砖讗诪讜转 讜诇讗讞专 诪讬转讛 讗讬谞讜 讙讟 讛讬讬谞讜 讚诇讗 讛讜讬 讙讟 讙诪讜专 讗诇讗 讙讟 住驻拽 讻诪"砖 讛专砖讘"讗 讝"诇 讘讞讬讚讜砖讬讜 住讜祝 驻讬专拽讬谉 讗诇讗 讚讗讻转讬 砖讬讬讱 讛讗讬 讙讝讬专讛 讙讜驻讗 砖讗诐 谞讗诪专 讗诐 注诪讚 讞讜讝专 讜讗驻"讛 诇讻讬 诪讬讬转讬 讛讜讬 讙讬讟讗 讜砖专讬谞谉 诇讛 诇讙诪专讬 讻砖讛讬讗 讬讘诪讛 诇讬谞砖讗 诇砖讜拽 讗"讻 讗转讬 诇诪讬诪专 讚讘讙讟 诇讗讞专 诪讬转讛 谞诪讬 诪讜转专转 诇砖讜拽 讘诇讗 讞诇讬爪讛 讻谉 谞"诇:


讙诪专讗 讗讬谉 讻诇 讚诪拽讚砖 讗讚注转讗 讚专讘谞谉 诪拽讚砖. 讜讻转讘讜 讛转讜住驻讜转 讘专讬砖 讻转讜讘讜转 讜诇注讬诇 讚祝 诇"讙 讚诪砖讜诐 讻讱 讗讜诪专 讘砖注转 拽讬讚讜砖讬谉 讻讚转 诪砖讛 讜讬砖专讗诇 讜讛讗 讚诇讗 讗诪专讬谞谉 讘砖诪注转讬谉 讻诇 讚诪讙专砖 讗讚注转讗 讚专讘谞谉 诪讙专砖 砖讻讱 讻讜转讘 讙"讻 讘讙讟 讻讚转 诪砖讛 讜讬砖专讗诇 讜讚注转讬讬讛讜 讚专讘谞谉 砖讗诐 讬注诪讜讚 讗讬谞讜 讞讜讝专 讜诪讙专砖讛 诇讙诪专讬 讗诇讗 讚诇注谞讬谉 讙讟 诇讗 砖讬讬讱 诇讜诪专 讻谉 讚住讜祝 住讜祝 讗诐 讬讗诪专 砖注讘专 注诇 讚注转 讞讻诪讬诐 讗讬谉 讻讞 讘讬讚 讞讻诪讬诐 诇讜诪专 讚讙讬讟讗 讛讜讬 讙讟 讻讬讜谉 讚诪讚讗讜专讬讬转讗 诇讗 讛讜讬 讙讬讟讗 讛讬讻讗 讚讗讬讻讗 讗讜诪讚谞讗 诪注诇讬讗 砖讗讬谞讜 专讜爪讛 诇讙专砖讛 讗诇讗 讻讬 诪讬讬转 讘住讜祝 讜诇讗 砖讬讬讱 诇讜诪专 讗驻拽注讬谞讛讜 讗诇讗 讘拽讬讚讜砖讬谉 讻讬讜谉 讚讗讚注转讗 讚专讘谞谉 诪拽讚砖 讗诐 讻谉 讗诐 讬讗诪专 砖谞转讻讜讜谉 诇注讘讜专 注诇 讚注转诐 讬砖 讻讞 讘讬讚诐 诇讛驻拽讬注 讛拽讬讚讜砖讬谉 讚讛驻拽专 讘"讚 讛驻拽专 讜诇诪砖讜讬讬讛 谞诪讬 诇讘注讬诇转讜 讘注讬诇转 讝谞讜转 讜讻讘专 讛讗专讻转讬 讘讝讛 讘转砖讜讘转 砖讗诇讛 诇注谞讬讬谉 砖讻讜转讘讬谉 讻讚转 诪砖讛 讜讬砖专讗诇 讘讙讬讟讬谉 讜讻讗谉 讗讬谉 诇讛讗专讬讱. 诪讬讛讜 诪诪讬诇讗 专讜讜讞讗 砖诪注转讬谉 讚诇讻讗讜专讛 讬砖 诇转诪讜讛 诪讗讬 讛驻拽注转 拽讬讚讜砖讬谉 砖讬讬讱 讻讗谉 讻讬讜谉 讚诇讗 驻砖注 诪讬讚讬 讜讛讚专讗 拽讜砖讬讗 诇讚讜讻转讗 诪砖讜诐 讙讝讬专讛 砖诪讗 讬讗诪专讜 谞砖讜讜讬讛 讘注讬诇转 讝讛 讘注讬诇转 讝谞讜转 讜讘砖诇诪讗 讘讘讟诇 讜诪讘讜讟诇 砖讬讬讱 诇讜诪专 讻谉 讻讬讜谉 砖注讘专 注诇 转拽谞转 讞讻诪讬诐 诪砖讗"讻 讛讻讗 讜诇诪讗讬 讚驻专讬砖讬转 讗转讬 砖驻讬专 讚讘诇讗"讛 讗讬谉 爪讜专讱 讻讗谉 诇讛驻拽注转 拽讬讚讜砖讬谉 讗诇讗 诪砖讜诐 讙讝讬专讛 讚砖诪讗 讬讗诪专讜 转拽谞讜 讞讻诪讬诐 讘讙讟 砖讻"诪 砖讻诇 砖诇讗 讛转谞讛 讘驻讬' 讗诐 讬诪讜转 讗讬谉 诇讜 诇讙专砖 注诇 转谞讗讬 砖讘诇讘讜 讗诇讗 讗讜 讬讙专砖 诇讙诪专讬 讘诇讬 转谞讗讬 讗讜 讬讜爪讬讗 讘砖驻转讬讜 讗诇讗 讚讗讻转讬 讬砖 诪拽讜诐 诇砖讻"诪 诇注专注专 讗诐 讬注诪讜讚 讜讬讗诪专 砖讻讱 讛讬讛 讘诇讘讜 讜讘讛讗讬 转拽谞转讗 讚专讘谞谉 诇讗 谞讬讞讗 诇讬讛 讜讬讛讗 谞讗诪谉 讘讚讬讘讜专讜 讚诇讗 讛讜讬 讻讚讘专讬诐 砖讘诇讘 讻讬讜谉 讚讗讜诪讚谞讗 讚诪讜讻讞 讛讜讗 讚讗讚注转讗 讚讛讻讬 讙讬专砖讛 诇讻讱 讛讜爪专讻讜 诇讛驻拽讬注 讛拽讬讚讜砖讬谉 诇诪讬 砖讬注讘讜专 注诇 讚讘专讬讛诐 讜讻讛"讙 讙讜驻讗 讬砖 诇驻专砖 讘专讬砖 讻转讜讘讜转 诇注谞讬谉 讗讬谉 讗讜谞住 讘讙讬讟讬谉 砖讻讱 转拽谞讜 讞讻诪讬诐 讘诪讙专砖 注诇 转谞讗讬 砖讬讛讗 讘诇讘讜 砖诇讗 讬讜注讬诇 诇讜 讟注谞转 讗讜谞住 讗诇讗 砖讗诐 讬讗诪专 讚讗驻"讛 诇讗 讗砖讙讞 讘讛讗讬 转拽谞转讗 讜诇讗 住诇讬拽 讗讚注转讗 讘讻讱 讛讜爪专讻讜 诇讛驻拽注转 拽讬讚讜砖讬谉 诇诪讬 砖注讜讘专 注诇 讚讘专讬讛诐 讜讛讜"诇 诇驻专砖 讘驻讬专讜砖 砖讗诐 讬讛讬讛 讗讜谞住 诇讬讘讟诇 讛转谞讗讬 讜讻讬讜谉 砖注讘专 讜诇讗 讛转谞讛 讗驻拽注讬谞讛讜 诇拽讬讚讜砖讬谉 讻谞"诇 谞讻讜谉:


转讜住驻讜转 讘讚"讛 诪讗讬 砖谞讗 专讬砖讗 讜诪讗讬 砖谞讗 住讬驻讗 讘讬专讜砖诇诪讬 诪驻专砖 讻讜' 讗讘诇 转诇诪讜讚 砖诇谞讜 讗讬谞讜 住讜讘专 讞讬诇讜拽 讝讛 讻讜' 注讻"诇. 讜讛专讗"砖 讝"诇 讻转讘 讘砖诐 专讘讬谞讜 讞谞谞讗诇 讚讛讗 讚诪砖谞讬 谞诪讬 讘砖诪注转讬谉 讗讻诇讜 讗专讬 讗讬谉 诇谞讜 讛讬讬谞讜 谞诪讬 讻砖讬讟转 讛讬专讜砖诇诪讬 讜讟注诪讗 讚专讬砖讗 拽讗 诪驻专砖 砖讻讬讜谉 砖讗诪专 讗诐 诪转讬 诪讞讜诇讬 讝讛 讜讗讻诇讜 讗专讬 讛专讬 诇讗 谞转拽讬讬诐 讛转谞讗讬 讜讗注驻"讻 转诪讛 讛专讗"砖 讝"诇 注诇 专讘讬谞讜 讞谞谞讗诇 讝"诇 讚砖讘讬拽 转诇诪讜讚讗 讚讬讚谉 讜诪驻专砖 注"驻 砖讬讟转 讛讬专讜砖诇诪讬 讚诇讻讗讜专讛 驻诇讬讙讬 讗讛讚讚讬 讜谞专讗讛 讻讜讜谞转 讛专讗"砖 讝"诇 诪讚诪拽砖讬谞谉 讘住诪讜讱 诪讛讗讬 讘专讬讬转讗 讜诪住拽讬谞谉 讻讬讜谉 讚拽砖讬讗 专讬砖讗 讗住讬驻讗 诇讗 讗讬转诪专 讘讘讬 诪讚专砖讗 讗诇诪讗 讚诇讗 诪砖诪注 诇转诇诪讜讚讗 讛讛讬讗 讚砖诇讞讜 诪转诐 诇转专讜爪讬 讘专讬讬转讗 讗讬讬专讬 讜注讬讬谉 讘讞讬讚讜砖讬 讛专砖讘"讗 讝"诇 讘讗专讬讻讜转:


讘讚"讛 讗讬转讬讘讬讛 专讘讬谞讗 诇专讘讗 讻讜' 转讬诪讗 诪讗讬 驻专讬讱 讻讜' 讛讗 讗讬转 诇讬讛 诇专讘讗 讘驻"拽 讚讻转讜讘讜转 讻讜' 讗讬谉 讟注谞转 讗讜谞住 讘讙讬讟讬谉 诪砖讜诐 爪谞讜注讜转 讜诪砖讜诐 驻专讜爪讜转 讻讜' 注讻"诇. 讜拽讜砖讬讬转诐 讘讝讛 讗讬谉 诪讜讘谉 诇讬 讚讘砖诇诪讗 讛转诐 讚讗讬讬专讬 讘转谞讗讬 讚讗诐 诇讗 讘讗转讬 诪讻讗谉 注讚 讬"讘 讞讚砖 砖讛讜讗 转谞讗讬 讚砖讘 讜讗诇 转注砖讛 砖讬讬讱 砖驻讬专 讞砖砖讗 讚爪谞讜注讜转 讜驻专讜爪讜转 讚讛讗 讘住讜祝 讬"讘 讞讚砖 诪住转诪讗 诪讜转专转 诇讬谞砖讗 讜讗讬谉 诇讞讜砖 诇砖诪讗 讗讬转谞讬住 讜讗"讻 砖讬讬讱 砖驻讬专 讞砖砖讗 讚爪谞讜注讜转 砖讬讞诪讬专讜 诇讞讜砖 砖诪讗 讗讬转谞讬住 讜讻谉 诇讛讬驻讱 讘驻专讜爪讜转 讬砖 诇讞讜砖 讚讝讬诪谞讬谉 讚讗讬转谞讬住 讜讗诪专讛 讚诇讗 讗谞讬住 讗祝 注诇 驻讬 砖讬爪讗 拽讜诇 讻诪"砖 砖诐 讛转讜住驻讜转 讘专讬砖 讻转讜讘讜转 诪砖讗"讻 讛讻讗 砖讛转谞讛 讘驻讬专讜砖 讗诐 讬诪讜转 诪讞讜诇讬 讝讛 讜讗"讻 诪讚讬谞讗 讗讬谉 诇讛 诇讬谞砖讗 注讚 砖转讚注 砖谞转拽讬讬诐 讛转谞讗讬 砖诪转 诪讞讜诇讬 讝讛 讜转讜 诇讗 砖讬讬讱 讞砖砖讗 讚爪谞讜注讜转 讜讞砖砖讗 讚驻专讜爪讜转 谞诪讬 诇讗 砖讬讬讱 讚诪住转诪讗 诇讗 转讬谞砖讗 注讚 砖转讚注 讗诐 谞转拽讬讬诐 讛转谞讗讬 讚讛讗 讘讻诇 转谞讗讬诐 诇讗 讞讬讬砖讬谞谉 讚驻专讜爪讜转 讬谞砖讗讜 讻砖诇讗 讬转拽讬讬诐 讛转谞讗讬 讜转讚注 讚讛讗 讘讛讗讬 转谞讗讬 讙讜驻讗 讚讗诐 诇讗 诪转讬 诪讞讜诇讬 讝讛 讗诐 注诪讚 讘讬谞转讬讬诐 讜讛诇讱 讘诇讗 诪砖注谞转 诇讗 讛讜讬 讙讬讟讗 讜诇讗 讞讬讬砖讬谞谉 诪砖讜诐 驻专讜爪讜转 讚讝讬诪谞讬谉 讚注诪讚 讘讬谞转讬讬诐 讜住讘专讛 讚诇讗 注诪讚 讜讻谉 诇讛讬驻讱 讘爪谞讜注讜转 讗注"讻 讚讘注讬拽专 讛转谞讗讬 诇讗 讞讬讬砖讬谞谉 讜讻"讻 砖诐 讛转讜住驻讜转 诇讛讚讬讗 讚诪讬转讛 拽诇讗 讗讬转 诇讬讛 讜讗"讻 讛"讛 诇注谞讬谉 讗讻诇讜 讗专讬 讜讬砖 诇讞诇拽 讜诇讬讬砖讘 讘讚讜讞拽 讜拽"诇:


讘讚"讛 诇讗 转转讬讞讚 讻讜' 讜讗讜专"讬 讚讜讚讗讬 诇专讘讬 讬讛讜讚讗 讛讜讬 讟注诪讗 诪砖讜诐 讙讟 讬砖谉 讗讘诇 诇专讘讬 讬讜住讬 讚讗诪专 诪讙讜专砖转 讜讗讬谞讛 诪讙讜专砖转 讻讜' 讗讬讻讗 诇诪讬讞砖 诇拽讬讚讜砖讬谉 注讻"诇. 讜讗祝 注诇 讙讘 讚诇专讘讬 讬讜住讬 砖讬讬讱 谞诪讬 讞砖砖讗 讚讙讟 讬砖谉 讜讘讙诪专讗 诪砖诪注 讚拽讬"诇 讻专讘讬 讬讜住讬 讚讞讻诪讬诐 拽讬讬诪讜 讘砖讬讟转讬讛 诇驻讬 讙讬专住转 专砖"讬 讜讛转讜住驻讜转 诇拽诪谉 讘讘专讬讬转讗 讗驻"讛 谞讬讞讗 诇诪讬转谞讬 讘讘专讬讬转讗 讟注诪讗 讚讞砖砖 拽讬讚讜砖讬谉 砖讛讜讗 讞诪讜专 砖讘讬讟诇 讛讙讟 讜诇驻"讝 讗诐 谞讬住转 转爪讗 诪砖讗"讻 讘讙讟 讬砖谉 讗讬驻住拽讗 讛诇讻转讗 诇拽诪谉 讚祝 注"讟 讚讗诐 谞讬住转 诇讗 转爪讗 讜讗讬讻讗 诇诪"讚 讗诐 谞转讙专砖讛 转讬谞砖讗 诇讻转讞讬诇讛 讜讗注"讙 讚讛讻讗 讘诇讗"讛 讗"讗 诇讛 诇讛谞砖讗 注讚 砖讬诪讜转 讜砖讜讘 讗"爪 诇讙讟 讗驻"讛 砖讬讬讱 讛讗讬 谞驻拽讜转讗 讗诐 谞讬住转 诇砖讜拽 讘诪拽讜诐 讬讘诐 讚诪砖讜诐 讟注诪讗 讚讙讟 讬砖谉 诇讗 转爪讗 讜诪砖讜诐 讞砖砖讗 讚拽讬讚讜砖讬谉 转爪讗 讚砖诪讗 拽讬讚砖 讜讘讬讟诇 讛讙讟 讜讛讜"诇 讬讘诪讛 诇砖讜拽 讻谞"诇 讜谞转讬讬砖讘 诪讛 砖讚拽讚拽 诪讛专砖"讗 讝"诇 讜讗祝 注诇 讙讘 讚诇讻讗讜专讛 诪砖诪注 诪讚诇讗 驻住诇讬谞谉 诇讛讗讬 讙讬讟讗 讗诇讬讘讗 讚专讘讬 讬讜住讬 诪砖讜诐 诪讜拽讚诐 讚讻讬讜谉 讚诇讚讬讚讬讛 诪讙讜专砖转 讜讗讬谞讛 诪讙讜专砖转 讬讻讜诇 诇讞驻讜转 注诇 讘转 讗讞讜转讜 讗注"讻 讚讗讬讬专讬 砖诪讙专砖讛 注"讬 砖诇讬讞 讚转讜 诇讗 诪讬驻住诇 诪砖讜诐 诪讜拽讚诐 讚拽诇讗 讗讬转 诇讬讛 讜讗驻"讛 砖讬讬讱 讞砖砖 讚讙讬讟讬谉 砖讬讗诪专讜 讙讬讟讛 拽讜讚诐 诇讘谞讛 讻诪"砖 讛专砖讘"讗 讝"诇 诇拽诪谉 讚祝 注"讟 讚谞讛讬 讚讗讬转 诇讬讛 拽诇讗 诇讙讘讬 讛讘"讚 讗驻"讛 诇注讝 讗讬讻讗 讚讗讬讻讗 讚诇讗 讬讚注讬 讘讛讗讬 拽诇讗 讜讻讬讜谉 讚讘诪讙专砖讛 注"讬 砖诇讬讞 讗讬讬专讬 讗"讻 诇注谞讬谉 讙讟 讬砖谉 谞诪讬 讗诐 谞讬住转 转爪讗 讻诪"砖 讛讟讜专 讗"注 住讬' 拽诪"讗 讜拽诪"讜 讗诇讗 讚讛转诐 讗讬讬专讬 砖讛讙讟 讛讬讛 讘讬讚 讛砖诇讬讞 讻砖谞转讬讬讞讚 注诪讛 诪砖讗"讻 讛讻讗 讗讬讬专讬 砖讛砖诇讬讞 诪住专讜 讻讘专 诇讬讚 讛讗砖讛 讻诪讜 砖讗驻专砖 讘住诪讜讱 讘砖讬讟转 专砖"讬 讝"诇 诪讬讛讜 讘诇讗"讛 讻讘专 讻转讘转讬 诇注讬诇 讘讚祝 讛拽讜讚诐 讚诇讗 诪砖诪注 讛讻讬 讚讗讬讬专讬 砖诪讙专砖讛 注"讬 砖诇讬讞 讗诇讗 讚讗驻"讛 诇讗 驻住讜诇 诪砖讜诐 诪讜拽讚诐 诪砖讜诐 讚讙讟 砖讻"诪 砖诪讙专砖 诪讛讬讜诐 讗诐 诪转讬 讗讬转 诇讬讛 拽诇讗 讜讻诪讜 砖讗驻专砖 注讜讚 讘住诪讜讱 讜讚讜拽 诪讬讛讜 讘住诪讜讱 讘诇砖讜谉 讛转讜住驻讜转 讘讚"讛 转谞讗 讗驻专砖 讘注讝讛"讬 讚诇讗 砖讬讬讱 讞砖砖讗 讚诪讜拽讚诐 讛讻讗 诇专"讬 注"砖:





讬诐 砖诇 砖诇诪讛

